https://www.berria.eus Bere azken artikuluak eu Wed, 26 Jun 2019 20:16:43 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/2532/019/001/2017-02-12/faraonikoa_ez_dut_gustuko_epe_luzeko_obra_handi_bat_da_ahta.htm Sun, 12 Feb 2017 00:00:00 +0100 X. Martin https://www.berria.eus/paperekoa/2532/019/001/2017-02-12/faraonikoa_ez_dut_gustuko_epe_luzeko_obra_handi_bat_da_ahta.htm\nAHTaren dirua aurreratzen ari da Jaurlaritza, eta kupoaren bidez berreskuratu behar du. Ari al da dirua jasotzen?\nKupoaren negoziazioa egin gabe dago, baina sinatutakoa sinatua dago, eta kontuak argiak dira.\nOso kopuru handiez ari gara. Dirua aurreratzen jarraitu behar duzue?\nGuk Gipuzkoako zatia bukatu behar dugu. Hori hitzartu dugu, eta aurreratzen dena kupotik kenduko da.\nNork pagatuko ditu hiriburuetako sarbideak? Bilbokoak 500 milioi beharko dituela zabaldu da.\nHiri bakoitzean nola egiten den aztertzeko dago, bana sarbideak beti egiten dira formula beraz.\nZein da formula hori?\nLur azpitik joatea zenbat kostatzen den jakin behar da aurrena. Adifek lur gainetik joateko behar den aurrekontua bere gain hartzen du. Lur azpitik joaten bada, sarbidearen goialdean sortzen diren lur aprobetxamendu urbanistikoen bidez pagatzen da aldea. Gehiago behar bada, administrazioak jartzen du. Baina hori eredu orokor bat da.\nAHTa Jaurlaritzaren obra faraonikoena da jadanik...\nHitz hori ez zait batere gustatzen. Zer da faraonikoa?\nIzugarri erraldoia? Izugarri luze jotzen duena eraikitzeko?\nErrepideak ere obra handiak dira, baina beharrezkoak herri bat egituratzeko. Ea, ados, obra handia da; hor utziko nuke, ez erraldoia, ez faraonikoa.\n90eko hamarkadan hasi zen proiektua. Izugarri luzea bada eraikitzen, ezta?\nEpe luzeko obra handi bat da, bai.\n2023an amaituko dela diozu. 90eko hamarkadako irizpide estrategikoek balio dute gaur egun? Balioko dute 2023an?\nAzpiegitura batek balio du herri bat egituratzeko, orokorrean. Europako Batasuneko sare baten parte txiki bat AHTa. EBk esan zuen Atlantiko aldetik Europa egituratu egin behar zela. Orduan eta gaur hori horrela da. Madrildik Sevillara joatea, hau da, inondik inora, ez da oso logikoa herri bat Europarekin lotu nahi bada. Lotzeko irizpideak balio du, orduan eta gaur.\nBaina, Hego Euskal Herrian eginda ere, AHTaren lotura hori ez dago bermaturik, ez Parisekin, ezta Madrilekin ere. Edo bai?\nHendaiara iristea lortzen badugu, Parisen gaude. Orain ez. Orain jaitsi egin behar duzu, eta beste batean sartu. Tren berarekin gurutzatzea lortzen badugu, Parisen gaude, bai ala bai. Bordeletik Hendaiara beste trenbide bat egin beharko dutela dagoena hobetzeko? Bai, seguru, baina orain dagoenak balio digu bat egiteko.\nMadrilerako loturak ez dizu hainbesteko kezka eragiten?\nKezka eragiten du, noski, baina nahiago dut iparraldera begiratzea, argi daukat hori; gure merkatuak eta gure ereduak iparraldean daude. 2019rako Hendaiarekin lotzea lortuko bagenu, Baionarekin, Bordelerekin eta beste hiri batzuekin lotuta geundeke, ez baita bakarrik Paris. Horrek emango lizkiguke orain pentsatu ere egiten ez ditugun hainbat eta hainbat aukera.]]> https://www.berria.eus/paperekoa/1849/011/001/2017-02-08/2017_urtea_da_benetako_erronka_zantzu_kezkagarriak_daude.htm Wed, 08 Feb 2017 00:00:00 +0100 X. Martin https://www.berria.eus/paperekoa/1849/011/001/2017-02-08/2017_urtea_da_benetako_erronka_zantzu_kezkagarriak_daude.htm brexit-ak eragindako berregituraketak.\nMerituzkoa ematen du, egungo egoera ikusita, 2016an hazi ondoren, 2017rako ere aurreikuspen ona egotea.\nNeurri handi batean, gure salmentak atzerrian izan dira historikoki, eta etxeko merkatuak behera egin zuenean, areagotu egin da joera hori. Aurretik lortutako lekuari esker eutsi diogu esportazioen mailari, eta atal hori oinarrizkoa da gure fakturazioan. Hori da gure meritua.\nTrump iritsi da, brexit-a ere bai. 2017rako aurreikuspenak ez dira txarrak, ordea. Nola ulertu behar da hori?\n2017rako espero duguna aurreko urtean oinarritu da. Ekoizpen irtenbide konplexu baten prozesuak luzeak dira, eta eskaera jasotzen denetik hura fakturatzen den arte, sei eta hemezortzi hilabete arteko tartea egon daiteke. Baina bai, proposamen protekzionistak nagusitzen badira, munduko merkatuak traba handia izango du, eta horrek sektore guztiei eragingo die, baita guri ere.\nOrduan, hemendik aurrera hasten da zailena.\nBenetako erronka 2017. urtea da: eskaera nahikoak lortzea urtea ondo amaitzeko eta 2018. urtea prestatzeko. Oraindik goiz da jakiteko benetako ondorioak zer-nolakoak izango diren gure sektorearentzat, baina zantzu kezkagarriak daude.\nMexikoren kasuan, adibidez, hainbat erabaki hartzen ari dira, eta haiek herrialde horretan egin daitezkeen inbertsioak alda ditzakete.\n2015ean AEBetan saldu zuten gehien AFMko enpresek. Iaz, berriz, AEBak laugarren lekuan geratu ziren, eta Txina da berriro lehen jomuga. Beti egongo da non saldu?\nMerkatuen dibertsifikazioaren helburua da hori. Europa, Asia eta Amerikan saltzen dugu, Alemania, Txina eta AEB dira merkatu nagusiak. Logikoa da gure esportazioak txandakatuz joatea. Merkatu batek bestearen lekukoa hartzen du. Makinen merkatuak gune industrial garrantzitsuak dira, ekoizpen sektore nagusiekin: autogintza, aeroespazioa, energia, trengintza, ekipo ondasunak... Normalean betiko merkatuetan saltzen dugu. Alemania, Espainia, Frantzia, Italia, Portugal eta Errusia dira Europan; AEB, Mexiko eta Brasil, Amerikan; eta Txina eta India, Asian. Aurten ere hor jokatuko da gure partida.\nBarne merkatua zer? Euskal Herrian saltzen duzue zertxobait, baina Katalunian eta Espainian zulo handia dago...\nEtxeko merkatu sendo bat edukitzeak indarra ematen dizu. Ekoizten duzun lekutik hurbil erosteko ahalmen on bat badago, horrek erraztu egiten du bizitza. Kontua da 2008tik 2013ko bigarren erdira arte inbertsioak izugarri egin zuela behera Espainian, inoizko maila txikienera. Horrek behartu gintuen atzerrira gehiago joatera. Baina esan behar da azken hiru urteetan badagoela susperraldi bat barne merkatuan, eta hauspo apur bat eman digula horrek. Krisi aurreko egoera lortu arteko bidea, ordea, oso luzea da oraindik. Euskadin egoera hobea da, administrazioak laguntzak martxan jarri dituelako industriak bere makinen modernizazioan inberti dezan.\nSektoreak kontratu garrantzitsuak lortzen ditu tarteka; hor dira Arrasateko Fagor eta Ekin kooperatibenak. Zein da ziurgabetasunaren aurkako edabea?\nLehiakorra izatea da gakoa: bakarrik modu horretan iraungo dugu merkatu aldakor, konplexu eta sofistikatuetan. Kontratu bi horietan eta beste hainbatetan, enpresek lortzen dute beren produktua saltzea enpresa onenekin lehiatu ondoren. Esan beharrik ere ez dago enpresek berrikuntza gauzatu behar dutela bezeroen neurrira egindako soluzioak eskaintzeko gai izan daitezen.]]> https://www.berria.eus/paperekoa/2035/009/001/2017-01-20/bonu_sozialaren_kostua_konpainien_bizkar_baina_prezioak_gora.htm Fri, 20 Jan 2017 00:00:00 +0100 X. Martin https://www.berria.eus/paperekoa/2035/009/001/2017-01-20/bonu_sozialaren_kostua_konpainien_bizkar_baina_prezioak_gora.htm\nHorrez gain, Rajoyren gobernuak beste arazo bat dauka konpontzeko konpainia elektrikoei dagokienez. Lobby ahaltsuak ez dio ahazten utzi bezero berankor askoren faktura mordo bat daukala kobratu gabe, eta ez dituela fakturak irentsiko, besterik gabe. Gehienak familia pobreek pagatu gabe utzitakoak dira. Nadal ministroak aurreratu du argindarraren erraldoiei zor zaiena udalek eta erkidegoek hartu beharko dutela beren gain. Erakunde horien zerbitzu sozialek «eskuzabaltasunez» jokatzea espero du ministro espainiarrak, eta konpainia elektrikoei zor zaiena ordaintzea.]]> https://www.berria.eus/paperekoa/1839/005/001/2016-11-11/protekzionismo_basatia_gauzatzea_ez_zaio_batere_erraza_izango_trumpi.htm Fri, 11 Nov 2016 00:00:00 +0100 X. Martin https://www.berria.eus/paperekoa/1839/005/001/2016-11-11/protekzionismo_basatia_gauzatzea_ez_zaio_batere_erraza_izango_trumpi.htm\nTrump ez da politikaria, ez dakigu zein den haren politika; hautagai heterodoxoa izan da, eta hori bada aldaketa bat. Baina, hortik aurrera, aldaketak zein mailatakoa diren da gakoa. Argi dago eragina izan dezakeela merkataritzan, baina inork ez daki nola eta zein mailatan. Ziurgabetasun horrek kezkatzen ditu gehien enpresak.]]> https://www.berria.eus/paperekoa/1930/023/001/2016-10-23/gehiegi_estutzen_duen_soka_eteteko_egitasmoa.htm Sun, 23 Oct 2016 00:00:00 +0200 X. Martin https://www.berria.eus/paperekoa/1930/023/001/2016-10-23/gehiegi_estutzen_duen_soka_eteteko_egitasmoa.htm\nAtaka handia dute aurrez-aurre ABRA elkarteko upategi txikiek; Arabako Errioxako upategien gehiengoa dira (113 upategi), baina ekoizpenean portzentaje txikiagoa dagokie. Errioxan geratzea ez zaie komeni sor-marka horrek upategi handien interesak lehenesten jarraituko duenez, baina sor-markatik joateak arrisku handiak hartzea dakar. Izan ala ez izan, horra hor auzia.\n«Luze gabe Eusko Jaurlaritzak Espainiako Gobernuari igorriko dio Arabako Mahastien dosierra, hark BOEn argitaratzeko, eta han espero ditugu lehen oztopoak», esan dio BERRIAri Ines Baigorri ABRAko zuzendariak. Sor-marka berria gelditzeko interes handiak daudela dio, baina «denbora kontua» dela helburua lortzea, upategiek proiektua burutzeko «borondate argia» dutelako.\n«Errioxa izendapenean borondatez daude upategiak, noski, baina han eskualde bakoitzaren desberdintasunak estaltzeko erabakia dago. Ardo bera egiteko planifikazioa dago; 20 upategik egiten dute ekoizpen osoaren %70, atera kontuak». Negozio eredu horretan prezio jakin batzuk dituzte ardoek, Arabako Errioxako upategi txikiek ezarri nahi dituztenak baino merkeagoak inondik ere. Zer gertatzen zaie beste era batera aritzen direnik? «Nire negozio eredu eta ahaleginarekin bat datorren salneurria eskatzen badut etiketak desberdintasun hori islatu behar duela argi eta garbi eta gaur egun ez duela desberdintzen; aitzitik, denak berdintzen gaitu, bakoitzak duen negozio eredu eta ardi motaren gainetik». Finean, upategi txikiak, ardogintza gizarte oso baten ardatz gisa ulertzen duten horiek, ezin dira lehiatu negozio euskarri horretan, eta horregatik ekin diote Arabako Mahastiak sor-marka eratzeari. «Bezeroaren aurrean ez badugu identifikazio argirik besteengandik desberdintzeko, horrela zaila da zure bizimodua, eta atzetik datozenei utzi behar diezun hori bideragarria izatea. Negozioa ez bada errentagarria, ez dago zer eginik».\nBeste tresna bat gehiago\nBaina Arabako Errioxako upategi txikiak ausartuko ote dira inoiz Errioxa sor-markatik ateratzen? Galdera hori han eta hemen dabil auzi hau ezagutzen dutenen artean. Alegia, Arabako Mahastiak errealitate bat denean, sor-marka berriari lotu eta Errioxarena utziko dute?\n«Bai, batzuek uzteko asmo irmoa dute, eta ez dira gutxi. Agian zigilua lortzeak luze jo dezake, baina hura martxan dagoenean hainbat upategi hara joango dira», dio segurtasunez Ines Baigorrik. Kontua da upategi txiki batek ardo ondua 12 eurotan saltzen badu eta bezeroak 4-5 eurotan sor-marka bereko etiketa daraman beste bat badauka aurrean, zaila dela hari erakustea zergatik balio duen batek 12 eta besteak 4. Horregatik ikusi dute batzuek beste sor-marka, beste etiketa bat eratzeko beharra. Arazoa ez baita bezero partikularra bakarrik, esportatzaileak baizik. «Batzuk oso profesionalak dira, eta ulertzen dute etiketa bera duten bi ardoen artean alde izugarria dagoela, eta prest daude alde hori pagatzeko, baina gero eta zailagoa da». Are gehiago, Baigorrik dio esportatzaile batzuek sor-markaren logoa kentzeko eskatzen dietela, ardoa haiek nahi duten mailan kokatu eta saldu ahal izateko.\nHala ere, Arabako Mahastiak beste tresna bat izango da upategien esku, hari lotzeak ez baitu derrigor ekarriko Errioxa sor-marka uztea mahastiak dituztenentzat. Legeak baimentzen du sor-marka batean baino gehiagotan izena emanda egotea; kontua da mahatsa upategian sartzean sor-marka batentzat izan beharko duela nahitaez. Hau da, mahatsen jabeek beren mahatsa upategi desberdinetara bidali ahal izango dute sor-marken baldintzak betetzen dituzten bitartean. Batzuek bi sor-marken ardoa egiteko aukera ez dute baztertu. Denak daude zer etorriko den zain, adi-adi, beren negozioa ahalik eta hoberen kokatzeko.]]> https://www.berria.eus/paperekoa/3974/039/002/2012-04-21/eozenoko_beste_iknofosil_bat_aurkitu_dute_jaizkibelen_metro_eta_erdi_ingurukoa.htm Sat, 21 Apr 2012 00:00:00 +0200 X. Martin https://www.berria.eus/paperekoa/3974/039/002/2012-04-21/eozenoko_beste_iknofosil_bat_aurkitu_dute_jaizkibelen_metro_eta_erdi_ingurukoa.htm Saerichnites abruptus aurkitu zuten haiek ere— beste iknofosil bat aurkitu zuten Jaizkibelgo labarretan, duela hamar egun. Oraingoan osorik dago duela 55 milioi urte inguruko izakiak utzitako marka; aurrekoan hainbat zatitan ekarri zuten iknofosila Oiartzungo Luberri museora, labarretik erorita baitzegoen.\nMetro eta erdi eta bi metro inguru luze da arrokan marraztutako pieza, eta edozein ikusteko moduan dago, Pasai Donibanetik oso gertu. «Ikusgarria da, Zumaiako flyschetik atera zuten hura bezainbeste», dio Jose Angel Torres Aranzadiko geologia ataleko zuzendariak. Geologoak hura ikusteko gonbita egin du: «Donibanetik Kalaburtxa aldera joan eta Puntasera hartuta, berehala ikusten da luizi bat; handik gertu dago, bidea amaitzen den tokian kasik. Itsasora begiratu beharrean gora begiratu behar da, mendi aldera; bidetik bost metroko altueran ikusiko du arretaz begiratzen duen edonork».\nPanel baten beharra\nIknofosilen aurkikuntza horiek geologia mailan Euskal Herriko kostalde osoa lotzen nola laguntzen duten azaldu du orain baino lehen Torresek. Geoparkearen mugak zabaltzeko beharra berriro jarri du mahai gainean «aurkikuntza garrantzitsu» honek. Oraingoz, 55 milioi urteko Saerichnites abruptus iknofosil hau Jaizkibelgo arrokan geratuko da, «labarrean ongi helduta dago eta, egonkor». Dena den, Torresek dio «oso egokia» litzatekeela panel bat jartzea iknofosila fisikoki kokatzen laguntzeko eta haren inguruko azalpenak jaso ahal izateko. «Izan ere, oso ongi kontserbatua dago marka, eta luzea da zinez. Alde batean amaiera ikusten da, baina bestean ez; labarrean barna sartzen da, eta posible da oraindik luzeagoa izatea».\nEuskal kostaldeko flyschak osotasun batean ikusteko garrantzitsuak dira aurkikuntza horiek. Era tertziarioko pieza, 55 milioi urteko iknofosila, Jaizkibelgo naturguneak eskaintzen duen altxor bilduma zabalera gehitu da, beraz.]]> https://www.berria.eus/paperekoa/3983/039/003/2012-02-23/sakonera_handienean_bizi_den_lurreko_animalia_aurkitu_dute.htm Thu, 23 Feb 2012 00:00:00 +0100 X. Martin https://www.berria.eus/paperekoa/3983/039/003/2012-02-23/sakonera_handienean_bizi_den_lurreko_animalia_aurkitu_dute.htm Terrestrial Arthopod Reviews aldizkarian eman dute aurkikuntzaren berri, eta zientzialarien artean Nafarroako Unibertsitateko bi zoologo daude: Enrique Baquero eta Rafael Jordana.\nPlutomurus ortobalaganensis izena jarri diote artropodo espezie berri horri. 1.980 metrora aurkitu dute. Gizakia 2.140 metroko sakonerara iritsi da, haitzulo horretan bertan, baina hortik behera inor ez da izan sekula. Beraz, Plutomurus ortobalaganensis da sakonera handienean bizi den lurreko animalia. Itsasoko izakiak alde batera utzi behar dira sailkapen horretan, itsasoan sakonera handiagoetan aurkitu izan baitituzte hainbat.\n«Bizitza ingurune harrigarrietara iristen da, baina zaila da hori frogatzen duten laginak aurkitzea eta harrapatzea», dio Enrique Baquero zoologoak. Halako muturreko baldintzetan oso banako gutxi bizi direla dio, eta horietako bat harrapatzea oso zaila dela.]]> https://www.berria.eus/paperekoa/1854/039/002/2011-10-06/kuasikristalak_aurkitu_zituen_kimikaria_nobelarekin_saritu_dute.htm Thu, 06 Oct 2011 00:00:00 +0200 X. Martin https://www.berria.eus/paperekoa/1854/039/002/2011-10-06/kuasikristalak_aurkitu_zituen_kimikaria_nobelarekin_saritu_dute.htm\nGai solidoei dagokien kimikaren atalean iraultza ekarri zuen bere garaian Shechmanen aurkikuntzak. 1982a zen; solido kuasiperiodikoek oso ezaugarri berezia dutela erakutsi zuen. Kuasikristal hauen egitura ez da periodikoa, hots, mosaiko arabiar baten itxura dute. Gaur egun oso ohikoa da halako gaiak metalen aleazioetan baliatzea. Oso eroale txarrak dira, eta oso-oso gogorrak dira; kuasikristalak desitxuratzea benetan zaila da. Hori dela eta, babesteko estalki ez itsaskorretan erabiltzen dira industriaren hainbat alorretan.\nBaina egun hainbeste erabiltzen diren gai hauen erabilera kolokan egon zen 80ko hamarkadan, gaiaren berezitasun periodikoa ezbaian jarri baitzuten askok. Harik eta Daniel Shechmanek enpirikoki frogatu zuen arte. Horretarako, bere ikerketaren aurreko paradigma zientifikoa aldatu behar izan zuen, zeina kristalen egitura periodikoa oinarri hartzen baitzuen. Halako gairik bazela sinestea zaila izan zen kimikari askorentzat, baina, azkenean, goi mailako ikerketaren emaitzek ez zuten zalantzarako tarterik utzi.\nDaniel Shechman irakasle da Haifako Institutu Teknologikoaren Gaien Ingeniaritza sailean, baita Iowako Unibertsitateko Gaien Zientzien sailean ere. Orain baino lehen sariak zer diren badaki. 1990ean Ingeniaritzako Rothschild jaso zuen; 99an, Fiskako Wolf; 2000. urtean, Suediako Zientzien Errege Akademiarena; eta 2008an, Gaien Ikerketarako Europako Elkartearena.]]> https://www.berria.eus/paperekoa/1611/039/002/2011-09-29/nazioarteko_ikerlariak_garunari_begira_donostian.htm Thu, 29 Sep 2011 00:00:00 +0200 X. Martin https://www.berria.eus/paperekoa/1611/039/002/2011-09-29/nazioarteko_ikerlariak_garunari_begira_donostian.htm\nZergatik sentitzen dugu plazera musika entzutean? Zergatik da hain zaila pertsona batzuentzat matematikak ikastea? Elebitasuna entrenamendu ona izan al daiteke alzheimerrari aurre egiteko? Hezkuntzak eraginik ba al du garunaren garapenean? Zergatik atsegin ditugu janari batzuk, eta beste batzuk ez? Garuneko zein atal aktibatzen dira ardoa dastatzean? Halako galderei erantzuna ematen saiatzen dira garunaren portaeran espezializatutako ikerlariak; Psikologia Kognitiboan aritzen dira.\nGure eguneroko ekintzak, sen soilei erantzuten ez dietenak, gure garunaren prozesadoretik igarotzen dira: hizkuntza, emozioak, aukeraketak, baita buruko disfuntzioak ere. Baina nola funtzionatzen du organo horrek? Horixe da, gaur egun, garunaren ikerketaren inguruko zientzia komunitatean dagoen eztabaida konplexua.\nZazpiehun aurkezpen inguru bilduko dituen jarduera zientifiko handi horretan, garunaren inguruko ikerkuntza gizartera hurbiltzea ere nahi dute , «eguneroko ekintzetan eragin zuzena duelako». Horregatik, garunaren eta musikaren arteko lotura, hizkuntza, emozioak, elebitasuna, gastronomia eta alzheimerra, autismoa eta dislexia jasotzen ditu egitarauak. Jarduera horietako batzuk irekiak izango dira.\nPintxoak eta zientzia\nPintxos on my mind izango da horietako bat, zientzia eta gastronomia bateratuko dituen hasiera ekitaldi original bat (gaur arratsean). Bertan izango dira Andoni Luis Aduriz eta Eneko Atxa sukaldari ezagunak. Sukaldariek errezeta bitxiak prestatuko dituzte, eta zentzumenek gastronomian duten eragina sakon aztertuko dute. Ondoren, janaria eta edaria dastatzean garunak egiten duen prozesamenduari buruz ariko da Dana Small zientzialari estatubatuarra; pintxo bat eta ardo bat hartuta garuna zergatik nahas daitekeen azalduko du.\nHalaber, egitarau zientifikoan, nazioarteko hainbat zientzialari prestigiotsu azaltzen da; haurrek hizkuntzaz jabetzeko moduak aztertuko dira (Nuria Sebastian); musika hautemateko moduak (Robert Zatorre); irakurketak (Cathy Price); dislexiak (Manuel Carreiras); garuna eta matematikak (Denes Szucs) edo emakumeen psikologia kognitiboa (Janet van Hell). ]]> https://www.berria.eus/paperekoa/1586/043/003/2011-06-09/proposamen_berria_kate_ebolutiborako.htm Thu, 09 Jun 2011 00:00:00 +0200 X. Martin https://www.berria.eus/paperekoa/1586/043/003/2011-06-09/proposamen_berria_kate_ebolutiborako.htm homo adarreko lehen banakoak (Homo habilis) duela bi milioi urte inguru atera ziren kontinentetik, eta Georgiara iritsi ziren. 1991z geroztik Dmanisiko aztarnategian aurkitutako fosilak, Homo georgicus direlakoak (Afrikako Homo habilis-en ahaideenak), ez dira duela 1,77 milioi urtekoak, orain arte uste zuten moduan, 200.000 urte lehenagokoak baizik. Halaxe dio Jordi Agustik, Dmanisiko aztarnategiaren inguruko ikerketa egin duenak. «Afrikako irtenaldi hori, lehen irtenaldia, uste genuen baino 200.000 urte lehenago gertatu zen, gizakien generoaren jatorriaren eremuan ia. Susmatzen zen halakorik lehendik ere, duela 1,8 milioi urte eguraldi baldintzak oso txarrak baitziren Afrikatik atera ahal izateko».\nTeoria horrek aldaketa garrantzitsuak ekarriko lituzke kate ebolutiboan. Izan ere, ez litzateke Homo erectus mundua kolonizatu zuena, Afrikatik atera zen lehen homo-a alegia, baizik Homo georgicus edo, hobeto esanda, Homo habilis, Afrikan sortutako haren ahaide gertukoena. Batzuentzat zaila izango da teoria hori sinestea, Homo habilis homo-en multzoan kokatzea ere zalantzan jartzen baitute, australopithecus moten artean ikusten baitute egokiago.\nDmanisiko (Georgia, Kaukaso) aztarnategian ikerketa egin dutenen aburuz, ordea, Homo habilis duela bi milioi urte atera zen Afrikatik, eta Asian Homo georgicus-i eman zion bidea. Gero, Homo erectus bilakatu zen, eta Homo erectus Afrikara itzuli zen ondoren; Homo ergaster izena hartu zuen han, duela 1,6 milioi urte; baina espezie bera ziren ergaster eta erectus.\nHala ez bada, beste aukera da Homo habilis-engandik ergaster (Afrikan) eta erectus (Asian) sortu zirela pentsatzea, biak ere modu independentean. Horrek arazo ugari sortzen ditu, bistan da.]]> https://www.berria.eus/paperekoa/1483/038/001/2011-06-08/hominido_ederrak_eta_adimentsuak.htm Wed, 08 Jun 2011 00:00:00 +0200 X. Martin https://www.berria.eus/paperekoa/1483/038/001/2011-06-08/hominido_ederrak_eta_adimentsuak.htm\nKritikak kritika, Daynesek tailerrean urtebete eta erdiko itxarote zerrenda dago. Ez alferrik, Lanzendorf zientzia saria jasoa du Daynesek, eta mundu zabaleko museoetatik jasotzen ditu enkarguak. Hominido baten erreplika sortzeko lau hilabete behar ditu batez beste, baina, «Autralopithecus zail bat» egiteko, zortzi ere eman izan ditu. Historiaurreko gure arbasoei urte askoan aurpegia jartzen jarraitzeko asmoa dauka.]]> https://www.berria.eus/paperekoa/2973/042/001/2011-06-04/ikasleak_dira_museoaren_jardueraren_zutabe_nagusia.htm Sat, 04 Jun 2011 00:00:00 +0200 X. Martin https://www.berria.eus/paperekoa/2973/042/001/2011-06-04/ikasleak_dira_museoaren_jardueraren_zutabe_nagusia.htm\nDenetarik, baina gaur-gaurkoak direnei lehentasuna emanez. Mundu garaikideko zientziak, iraunkortasuna eta energia iturri berriztagarriak, kimikaren urtean kimikari buruzkoak. askotarikoak dira. Urterik emankorrena iaz izan genuen irakasleak trebatzeko eginkizun horretan, 147 etorri zitzaizkigun.\nUlertzeko zailak izan daitezkeen eduki potolo horiek errazten saiatzen gara beti, eta, horretarako, 180 modulu interaktibo ditugu, fisika, kimika eta beste diziplinetako oinarrizko printzipioak ikus ditzaten, azter ditzaten, ukituz esaterako. Lanabes didaktikoak eraginkorrak dira. Eta, horrez gain, tailerrak ditugu; tailerrak gure tresna garrantzitsuenetakoak dira.]]> https://www.berria.eus/paperekoa/2122/039/002/2011-06-02/berotzea_geratzeko_saioen_porrota.htm Thu, 02 Jun 2011 00:00:00 +0200 X. Martin https://www.berria.eus/paperekoa/2122/039/002/2011-06-02/berotzea_geratzeko_saioen_porrota.htm 2 emisioen kopurua ikusita. Bi gradu ez, baina lau egingo luke gora planetaren tenperaturak batez beste iazko igorpenen erritmoan.]]>\nOrain urte batzuk munduko hedabide anitzetan aste honetan azaldu diren izenburuak katastrofistatzat joko lituzkete askok; klima aldaketa gizakiaren eredu ekonomikoa eragiten ari dela ukatzen dutenek seguru. Gaur egun, iritzi ildo horrek gero eta toki gutxiago dauka, petrolio, ikatz eta gas naturalaren enpresen alorreko presio taldeen eragina handia den arren. «Zenbat kopuru ezkor gehiago behar ditu munduak?», galdetu du Connie Hadegaardek, EBko Klimaren Ekimenerako komisarioak.]]> https://www.berria.eus/paperekoa/1981/047/002/2011-05-19/ikerketa_esperantza_eta_xamanak.htm Thu, 19 May 2011 00:00:00 +0200 X. Martin https://www.berria.eus/paperekoa/1981/047/002/2011-05-19/ikerketa_esperantza_eta_xamanak.htm ature-k ematen duen Eppendorf sari garrantzitsua irabazi zuen 2009an Oscar Fernandez-Capetillok (Bilbo, 1974). Aurretik Swiss Bridge aitortza prestigiotsua ere eskuratua zuen, minbiziaren kontrako bere ikerketengatik. EHUn ikasitako zientzialariak beste berri on bat eman du berriki: Espainiako CNIO erakundean zuzentzen duen laborategiak tumoreetako minbiziaren zelulak suntsitzeko gai diren molekulak sortu ditu. «Oso azkar hazten diren tumoreen kontra dira eraginkorrak batez ere», dio. Molekula horiek egokiak dira estres bikoizgarria esaten diotena agertzen denean, DNAk lesioak erakusten dituen kasuetan. «Molekula hauek oso toxikoak dira p53 genea galdu duten tumoreentzat. Sarritan, gene horren galerarengatik gertatzen da kimioterapiak eta erradioterapiak huts egitea».\nDena den, Fernandez-Capetillok garbi utzi nahi du oraindik laborategian besterik ez direla probatu, «ez arratoietan, kultiboko zeluletan baizik». Baina, aplikazio klinikoa urrun egon daitekeen arren, itxaropentsu dago. «Oraindik jakinarazi ez diren datuak ditugu, esan ahal izateko terapia hau oso eraginkorra izan daitekeela hainbat tumoreren kontra». Datu horiek islatzen duten esperantzak ahalegina merezi duela uste du. «Gero eta azkarragoak dira laborategitik klinikarako jauziak. Funtzionatuko du? Ez dakit, baina aurrera egiteko ardura morala sentitzen dut».\n«Ikerketa da bide bakarra»\nLaborategietan dihardutenen zeregina ezin dela geratu dio ikerlariak, ez dela etsi behar emaitzak berehalakoak ez badira ere. «Ikerketa da bide bakarra, eta hori argi izan behar dugu denok. Jende asko dago lagun hurkoaren oinazearekin negozioa egiten, mirarizko terapiak saltzen». Horrekin lehenbailehen hautsi behar dela dio, eta esperantzarako mezua helarazten du: «Hainbat tumorek eragindako egoeretan, bizi-itxaropena izugarri aldatu da hobera, eta hori ikerlariei, kirurgialariei, erradiologoei, biokimikariei eta, oro har, medikuei zor diegu; eta ez sasimediku magikoei edo unibertsoarekin orekan jartzen gaituzten ustezko bitaminei. Inguruan ditugun xamanen patrikak betetzeko besterik ez dute balio horrelako kontuek».\nEgia da, edonola ere, minbizia hilgarria dela oraindik, eta urtero milaka familiatara ezbeharra eramaten duela. Oso urrun ote gara tumore oldarkorrenak ere mendean hartzeko edo gutxienez arintzen hasteko? «Botila erdi hutsik ikusteko joera handia dugu, eta gaixotasun horregatik hil direnekin gogoratzen gara sarritan, baina minbiziaren kontrako borrokan aurrerapauso handiak eman dira. Haurren leuzemia gehienak sendagarriak dira; bularreko minbizia dutenen bizi-itxaropena asko igo da; eta tumore batzuk modu eraginkorre batean tratatzen hasi dira».\nCell, Nature eta Sciencie-n lanak argitaratu dituen ikerlariak laborategian bakarrik ez, etxean ere ezagutu du, «tamalez», gaitza; hala ere, botila erdi beterik ikusten du. «Hasiera baino ez da hau; orain, sekula baino saio kliniko gehiago egiten ari gara. Haiei esker bizi-itxaropena aldatuko dela sinetsita nago. Badakit hau ez dela kontsolagarria euren gaitza tratatu ezin dutenentzat, ondo dakit nik neronek; baina malkoek ezin dute errealitatea ezkutatu. Nik badakit 70 urteko adinera iristen banaiz, minbizia hitzaren ikuspegi positiboagoa izango dudala».]]> https://www.berria.eus/paperekoa/2503/038/001/2011-04-28/garunaren_plastikotasuna_uste_baino_handiagoa_da.htm Thu, 28 Apr 2011 00:00:00 +0200 X. Martin https://www.berria.eus/paperekoa/2503/038/001/2011-04-28/garunaren_plastikotasuna_uste_baino_handiagoa_da.htm\nZergatik gara gehienak eskuinak?\nBurmuina osotasun bat da, baina loturik dauden bi erdien bidez jarduten du. Hemisferio biek ez dute funtzio berdin-berdinak, eta bitxia da: indarra eta beste ahalmen batzuk modu gurutzatuan kontrolatzen ditugu. Hemisferio nagusia esaten diogu hizkuntzaren ekoizpenarekin eta ulermenarekin lotutako eremuak hartzen dituenari. Gehienek burmuinaren ezkerraldean dituzte hizkuntzaren zentro horiek; gehienak eskuinak dira. Baina ezker askok ezkerraldean dute, halaber, hizkuntzaren zentroa. Biztanleriaren %10-15 da ezkerra, eta, horretarako arrazoi biologikoak dauden arren, arrazoi kulturalak ere badira seguruenik.\nEzkerrek eta eskuinek modu desberdinean prozesatzen dute informazioa?\nEzkerrak adimentsuagoak eta kreatiboagoak direlako ustea zabaldurik dago aspaldian. Arte munduan artista ezagun asko ezkerrak zirela esan digute sarritan. Eta egia da hainbat informazio beste modu batean prozesatzen dutela, baita hainbat funtzio modu desberdinean azaltzen direla batzuen eta besteen burmuinetan, baina ez dago arrazoi zientifikorik ezkerrak adimentsuagoak direla esateko.\nHaur txiki batek hitz egiteko gaitasuna edozein hemisferiotan gara dezake. Nola da hori?\nBizitzaren hastapeneko aroetan funtzio batzuen lateralitatea ez dago finkatua oraindik. Burmuinaren funtzioak garatzeko ahalmena dute hemisferio biek. Eta froga ugari dago: hemisferio batean lesioa izandako haur batek beste hemisferioan garatzen du normalean kaltetutakoan garatuko zuena. Seguruenera, gure burmuinaren plastikotasuna uste baino handiagoa da. Beraz, funtzio guztiak euren lekua dutela eta funtzio kognitibo batzuk soilik eremu jakin batzuei eragiten dielako ikuspegia erredukzionista dela esan daiteke.]]> https://www.berria.eus/paperekoa/1699/039/003/2011-04-21/elektroi_bakarreko_transistore_nanometrikoa_sortu_dute.htm Thu, 21 Apr 2011 00:00:00 +0200 X. Martin https://www.berria.eus/paperekoa/1699/039/003/2011-04-21/elektroi_bakarreko_transistore_nanometrikoa_sortu_dute.htm\nTransistorearen funtsezko osagaiak 1,5 nanometroko diametroa dauka, eta gai da elektroi bakarrarekin edo birekin jarduteko. Hala, elektronika nanometrikoaren oinarria izan daitekeela uste dute haren sortzaileek. Halako teknologiaz diseinatutako prozesatzaile batek munduko konputagailu guztiek batera baino azkarrago egingo lituzke ariketak. Hala diote Pittsburgheko diseinu taldekoek. Atomoen azpiko mailan, hainbeste osagai elektroniko elkar daitezke hain leku txikian, ezen lehendik ikusi gabeko prozesatzaileak diseinatzeko bide emango bailukete.\nSketchSET (sketch-based single-electron transistor) izena jarri diote transistore nanometriko berriari, 2008an sortutako teknika bati jarraiki. Haren arabera, estrontzio titanatoko kristalezko geruza batean sortzen dira nano neurrietan osagai elektronikoak. Lantano aluminatoko beste geruza batekin osatzen da teknika, 1,2 nanometroko lodierakoa. Mikroskopio atomikoaren bidez egiten da, plakan grabatu bat egingo balitz moduan. Grabatuak sistema elektronikoaren lanak egiten ditu.\nBere neurriaz gain, asmakizun berriak badu beste abantaila handi bat: elementu ferroelektrikoa da, eta, hortaz, solido egoeran dagoen memoriarekin egiten du lan; argindarrari lotu gabe ere, informazioa gordetzeko gai izango litzateke. Ezaugarri horiekin konputazio kuantikoan baliatzeko egokia dela diote.]]> https://www.berria.eus/paperekoa/7698/043/003/2011-03-03/espazioko_paseoak_issan_discoveryren_azken_egunetan.htm Thu, 03 Mar 2011 00:00:00 +0100 X. Martin https://www.berria.eus/paperekoa/7698/043/003/2011-03-03/espazioko_paseoak_issan_discoveryren_azken_egunetan.htm\nBistan da, mugimendua ez da falta Lur planetatik 350 kilometrora dagoen base handian (futbol zelai baten neurriak ditu eta 375 tonako pisua). Izan ere, Discoveryren misioak, transbordadore beteranoaren azkena berau, jardun bizia eraman du ISSra. Atzo espaziora atera ziren bigarrenez Steve Bowen eta Al Drew. Aste hasieran eman zuten lehenengo espazio paseoa. Mantenu lanak egiteaz gain, Japoniako Message in a botle egitasmoan parte hartu zuten. Hodi berezi batean espazioaren hutsaren zatitxo bat botilaratu zuten. Lurrera ekarriko dute hura, publikoak ikus dezan. Discoveryko astronauten lanik garrantzitsuena, ordea, Leonardo modulua instalatzea da. Al Drew espaziora atera den 200. astronauta da.\nDiscoveryren azken misioa\nBost hilabeteko atzerapenarekin aurreko otsailaren 25ean espazioratu zen NASAren Discovery transbordadorea; misio gehien egin dituen espaziontzia da Discovery. 1984ko abuztuaren 30ean egin zuen estreinako bidaia espazioara hainbat urtetako eraikuntza lanen ondotik —1970eko abuztuan hasi ziren eraikitzen—.\n26 urte eman ditu NASArentzat lanean, ia beti arrakastarekin. Hubble teleskopioa espazioratu zuen; Kibo laborategi japoniarra ere bai; gainera, ISSren azpiegituraren oinarrizko hainbat zati garraiatu zituen. 1998an beste errekor bat hautsi zuen. 77 urteko astronauta bat eraman zuen espaziora: John Glenn. Discovery 352 egunez egon da orbitan eta 246 astronauta eraman ditu 38 misiotan.]]> https://www.berria.eus/paperekoa/6483/039/002/2011-02-17/kepler_jaurtitzeko_arazoak.htm Thu, 17 Feb 2011 00:00:00 +0100 X. Martin https://www.berria.eus/paperekoa/6483/039/002/2011-02-17/kepler_jaurtitzeko_arazoak.htm riane-5 suziriaren oxigeno likidoaren mailak mugatik gora zeudela ohartzean bertan behera utzi zuten astearte gauean Johannes Kepler zamaontzia jaurtitzea. Kurun, portu espazial europarrean, Guyana Frantsesean, kezka nagusitu zen.\nAutobus handi baten neurriak dituen kargaontziak Nazioarteko Espazio Estaziora (ISS) joan behar du askotariko hornidurekin. Gaurgero espazioan behar luke atzo gaueko bigarren saioan (21:50) berriro arazoak egon ez baziren, behinik behin. Jaurtitzea 24 ordu atzeratzea erabaki zuten asteartean. Jean-Yves Gall Arianespaceko presidenteak esan zuenez, ingeniariek antzemandako arazoak konpontzen hasi ziren berehala, eta, haien lanaren arrakastaren arabera, zamaontzi handiak espazioan behar du honezkero.\nTransferentziarako ibilgailu automatikoa da Johannes Kepler, ESAk Nazioarteko Espazioa Estaziora bidaltzen duen bigarrena. 2008an, Jules Verne bidali zuen. Horrelako ibilgailuek ez dute astronautarik behar. Kepler hamar metro luze da, eta 4,5 metroko diametroa dauka. Haren itxura bi solairuko autobus baten neurriko zilindroa da. Misioak 350 milioi euroko kostua dauka.\nISSn dauden hiru astronautentzako hornitzeak daramatza. Janariak eta oxigenoa, baita hainbat gai ere esperimentuak egiteko. Horrez gain, 4,4 gas tona daramatza, espazio estazioaren orbita aldatu ahal izateko. ISSren orbita 30 eta 40 kilometro artean igo nahi dute, eta horretarako gasak bultzatzeko duen indarra behar da. Lurraren gainetik 300 kilometro baino gehiagora dago ISS.]]> https://www.berria.eus/paperekoa/4375/039/003/2011-02-06/azafraia_urre_gorria.htm Sun, 06 Feb 2011 00:00:00 +0100 X. Martin https://www.berria.eus/paperekoa/4375/039/003/2011-02-06/azafraia_urre_gorria.htm\nCrocus familiako loreen estigmetatik lortzen da espezie gorria, urre gorria askorentzat. Banilla baino bost aldiz garestiagoa da, eta kardamomoa baino 30 aldiz garestiagoa. Kilo bat azafrai lortzeko 185.000 eta 285.000 arrosa bildu behar dira. 45 gramo azafrai lortzeko futbol zelai oso bat lore bildu behar da. Urri aldera jasotzen dira Iberiar Penintsulan, beti goizaldeko orduetan, loreak 15 bat zentimetroko altuera dutenean. Zapore mikatza dauka, belar onduarena gogoratzen du batzuetan. Bildu ondoren, pizarrak kendu eta lehortu egiten da. Azkenean, hasierako pisuaren %20 baino ez zaio geratzen. Ezaugarri guztiak bere horretan dauzkala ontziratzen dute. Hor dago azafraiaren indarra: zapore sotil baino iraunkorrean. Izpitxo bat erabilita, platerak goitik behera alda daitezke gastronomian. Kolorea nahiz zaporea gehitzen die eltzeei. Arrozari (paellari) izpitxo bat gehituz gero, edonork ikusiko du aldea.\nAro klasikoan etengabe azaltzen da azafraia, bai Grezian bai Erroman. Azafraiaren bilketa margoturik azaltzen da antzinako Kretan, esaterako. Greziarren elezaharrek Siliziatik azafrai sortak ekartzen zituzten itsas gizon ausarten istorioak aipatzen dituzte. Dena den, historiaurrean ere baliatzen zuten: azafrai pigmentuarekin egindako margo piktorikoak daude gaur egungo Iraken. Sumerioek ere erabili zuten pozima magikoetan eta sendabelar gisa. Antzinako Pertsian, halaber, erein egin zuten Isfahan eta Derdenan, X. mendean. Orduko zenbait alfonbratan azafrai hariak aurkitu dituzte, hainbat hilobitan. Horrez gain, betidanik espezia preziatua izan denez, haren salerosketak bidaiarien ekina hauspotu zuen antzinatasunean.]]> https://www.berria.eus/paperekoa/1621/039/001/2011-01-26/gainbeheran_dagoen_espeziea.htm Wed, 26 Jan 2011 00:00:00 +0100 X. Martin https://www.berria.eus/paperekoa/1621/039/001/2011-01-26/gainbeheran_dagoen_espeziea.htm Anguilla anguilla) benetako egoera zein ahula den ulertzeko. Azti-Teknalia 2004an hasi zen aingirak euskal ibaietan duen egoera aztertzen. Estibaliz Diaz (Bilbo, 1974) biologoa da proiektuaren arduraduna. «Datuak ditugunetik ez dugu alde nabarmenik ikusi, ez txarrera ez onera, baina txarra da egoera orokorra, 70eko hamarkadako hainbat daturi erreparatzea besterik ez dago», dio.\nHorrez gain, berez, angula ezin dute saldu arrantzaleek. Kirol arrantzatzat jotzen du arautegiak. Dena den, kiloa 600-700 euroan ere saltzen dela kontuan hartuta, diru kopuru handiak egon daitezke jokoan. «Angularen gainbehera honekin jarraitzen badugu, gerta daiteke noizbait debekuaren erabakia etortzea». Neurriak «lehenbailehen» hartzearen aldekoa da Diaz ikerlaria, nahiz eta debeku hitza ez aipatu.]]>


Amara eta Morlansko kaldereroak entseatzen hasiko dira - Irutxuloko Hitza : Irutxuloko Hitza\nAmara eta Morlansko kaldereroak entseatzen hasiko dira\nAmara eta Morlansko kaldereroak, iaz. (Argazkia: Arkaitz Almortza Muro)\nLaster hasiko dira zartagin hotsak hirian, gutxi falta da kaldereroak iristeko. Amara eta Morlanskoak ostiralean, urtarrilaren 25ean, entseatzen hasiko dira. Donosti Berri elkartean (Osasun iturria, 1) egingo dute lehen entsegua, 20:00etan. Hurrengoa, Amarako frontoian egingo dute, musika bandarekin, otsailaren 1ean, 20:00etan. Morlansko eta Amarako kaldereroen konpartsa otsailaren 2an aterako da, 18:00etan.\nOhi bezala, helduen izen ematea 15 eurokoa izango da, eta adin txikikoena doan. Antolatzaileek azaldu dute izena emateko prozesua errazteko hobe dela entsegu egunean bertan egitea.


Aurreiritziei aurre - Lauburuke\nAnjel2018-11-08T17:27:21+01:002018.11.08 |Tags: Emakumezkoak|\nJoan den asteburuan 3-0 irabazi zion Lauburuko senior taldeak Eskoriatzari. Neskek bi jardunaldietatik bi irabazi dituzte. Orain arte pilatu zitzaketen sei puntuak lortu dituzte, beraz.\nEz dira partida errazak izaten Eskoriatzaren aurkakoak. Lehiakide gogorrak dira eta, orain arte, dezente korapilatzen zitzaizkien ibartarrei beraien aurkako norgehiagokak. Dena den, pasa den ostiralean, ez zen horrelakorik gertatu eta hasieratik etxekoek nagusitasuna izan zuten.\nLehen zatia estu ez bukatzeko eta arnas pittin bat hartzeko, Lucia Zumetak gola sartu zuen. 1-0ekoarekin atsedenaldira iritsi eta gero, bigarren zatian, lasaitasunaren eta garaipenaren 2 gol sartu zituzten etxekoek, bata Nerea Aiestaranek eta bestea Olaia Lizartzak, buruz.\nIzan ziren estualdiak, momentu zailagoak, eta baita Eskoriatzako neskek gola ia-ia eskutan izan zutenekoak ere; baina Lauburuko neskek atea hutsean eustea lortu zuten.


BUÑUEL ALDEKO OINARRIZKO GIZARTE ZERBITZUEN MANKOMUNITATEA\n2021erako lan egutegia eta egun baliogabeen deklarazioa\nAzaroaren 30eko 10/2020 Ebazpena, Buñuel aldeko Oinarrizko Gizarte Zerbitzuen Mankomunitateko buruak emana, Buñuel aldeko Oinarrizko Gizarte Zerbitzuen Mankomunitateko langileen 2021eko lan egutegia onesten duena.\nAintzat hartuz zer xedatzen duten Nafarroako Administrazio Publikoen zerbitzuko Langileen Estatutuaren testu bategina onetsi zuen abuztuaren 30eko 251/1993 Legegintzako Foru Dekretuak eta Langileen Estatutuari buruzko Legearen testu bategina onetsi zuen martxoaren 24ko 1/1995 Legegintzako Errege Dekretuaren 34.6 artikuluak, ezartzen baitu enpresak urtero prestatu behar duela lan egutegia.\nKontuan hartuz Toki Araubidearen Oinarriak arautzen dituen apirilaren 2ko 7/1985 Legearen 21.1.h) artikuluak eta Nafarroako Administrazio Publikoen Zerbitzuko Langileen Estatutuaren 84.1 artikuluak ematen didaten eskumena,\nLehena.–Onestea Buñuel aldeko Oinarrizko Gizarte Zerbitzuen Mankomunitatearen zerbitzuko langileek 2021ean izanen dituzten aste barreneko jaiegunen egutegia, hementxe ematen den bezala:\n–Urtarrilaren 1a: Urteberri eguna.\n–Urtarrilaren 6a: Errege eguna.\n–Martxoaren 19a: San Jose.\n–Apirilaren 1a: Ostegun Santua.\n–Apirilaren 2a: Ostiral Santua.\n–Apirilaren 5a: Pazko astelehena.\n–Maiatzaren 1a: Langileen eguna.\n–Urriaren 12a: Pilareko Ama Birjina.\n–Azaroaren 1a: Santu Guztien Eguna.\n–Abenduaren 3a: San Frantzisko Xabierkoa.\n–Abenduaren 6a: Konstituzioa.\n–Abenduaren 8a: Andre Maria Sortzez Garbia.\n–Abenduaren 25a: Eguberri eguna.\nBigarrena.–Egutegia arautzeko, horiez gain, ondotik ematen diren egunak ere ez dira lanegun izanen Buñuel aldeko Oinarrizko Gizarte Zerbitzuen Mankomunitatean lan egiten duten langileendako:\n–Abenduaren 7a, 9a, 10a, 24a, eta 31.\nHirugarrena.–Lanaldiaren urteko egiazko lanordu kopurua 1.592 da lanaldi osoan ari diren langileendako, abenduaren 26ko 26/2012 Foru Legeari eta abenduaren 27ko 624/1999 Foru Dekretuari jarraikiz, eta haren banaketa honela eginen da:\na) Astelehenetik ostiralera bitarteko eguneroko lanaldia, orokorrean, 7 ordu eta 20 minutu izanen da. Nahitaez lan egin beharko da 08:00etatik 15:20era edo 07:40tik 15:00etara. Familia-langileak lanaldi partzialean ariko dira, 08:30etik 14:05era.\nb) Zenbaki honen aurreko apartatuan adierazitako lanaldiaren ordu banaketa ez zaie aplikatuko haien lan baldintzak direla-eta lan egutegi berariazkoa duten langileei.\nc) Aparteko orduak egiten dituzten langileek asteko gaztigu-orri batean jaso beharko dituzte, horien ordaina bil dezaten, dela diruz dela denboraz, Mankomunitateko buruak baimena eman ondoan.\nd) Langileek bete beharreko gehieneko ordu kopurua (1.592) betetzeko falta diren ordua eta 36 minutuak egun bateko edo batzuetako lanorduei gaineratuko zaizkie, zerbitzuaren beharren arabera, eta Mankomunitateko buruak baimena eman ondoan. Etxeko laguntza zerbitzua ematen duten langileendako ordu bat eta 13 minutukoa izanen da denbora tarte hori.\nLaugarrena.–Orobat, baliogabeak izanen dira, 2021. urtean epeak kontatzeari dagokionez, larunbat eta igande guztiak eta honako ebazpen honen lehen xedapenean adierazitako jaiegunak.\nBosgarrena.–Lan egutegi hau aldatzen ahalko da zerbitzuaren beharren arabera, langilearen baldintzen gainean gaur egun indarra duen araudiari jarraikiz.\nSeigarrena.–Administrazio honen zerbitzuek dituzten beharrak direla eta, eta zerbitzuok behar bezala jardun ahal izateko, etxeko laguntza zerbitzuko langileek ezin izanen dituzte batera hartu oporrak. Zerbitzu horretan, beharrezkoa izanen da gutxienez ere 4 familia-langile egotea.\nZerbitzua hobeki emateko, erabaki da lanik gabeko egun gisa deklaratzea ebazpenaren bigarren xedapenean ezarritako egunak; izan ere, egun horietan Mankomunitatean ez da lanik egoten, zubiak edo Eguberrietako jaiak direlako. Horrexegatik, langileek 27 laneguneko oporrak edukiko dituzte, bai eta norberaren aferetarako 3 egun ere, urte osoan hartzeko. Opor egunen erdiak (13 egun) udan hartu ahal izanen dituzte, ekainaren 15etik irailaren 15era bitartean.\nOporrak eskatzeko, Mankomunitatearen Erregistro Orokorrean eskabidea aurkeztu beharko da, 2021eko otsailaren 13ko 14:00ak baino lehen.\nZazpigarrena.–Ebazpen hau igortzea langileen ordezkariei, eta argitara ematea Nafarroako Aldizkari Ofizialean eta Oinarrizko Gizarte Zerbitzuen Mankomunitatearen iragarki-taulan, eta Mankomunitatearen Batzarrari horren berri ematea, egiten duen lehen bilkura arruntean.\nBuñuelen, 2020ko abenduaren 1ean.–Mankomunitateko burua, Víctor Royo Sánchez.\nIragarkiaren kodea: L2014654


Arantza Arruti - Wikipedia, entziklopedia askea.\ngipuzkoar politikari eta ETAkidea\nArantza Arruti Odriozola (gaztetan Itxaso moduan ezagutua) (Zarautz, 1946) gipuzkoar politikari eta ETAkidea izan zen. Zarautzen jaioa gaztetik izan zuen Francoren aurkako ideologia.\nZarautz, 1946 (73/74 urte)\nEzaguna da besteak beste Ione Dorronsororekin batera ETAko lehen emakume liberatua izan zelako. Bera izan zen baita ere atxilotutako lehen emakume ETAkidea.\n1968ko azaroaren 10an atxilotu zuten Iruñean Gregorio López Irasuegirekin batera, bere senarra ere bazena. Atxilotu zutenean haurdun zegoen eta sufritu zituen torturen ondorioz umea galdu zuen.\nPoliziek Gregorioren aurkako susmorik ez zutenez, hortik gutxira askatu zuten bere senarra. Beranduago, 1969ko urtarrilaren 5ean Gregorio eta bere kidea Xabier Izko de la Iglesia Arantza gartzelatik askatzeko ahalegina egin zuten baina ekintza txarto atera zitzaien eta atxilotuak izan ziren.\n1970an Gregorio, Xabier eta Arantza Burgoseko Auzian epaitu zituzten. Nahiz eta gehienek zigor gogorrak jazo, Arantza absolbitua atera zen, arrazoia hau izan zen Arantzaren iritzizː\n« Kartzelan, krisia izan nuen, eta tratamendu psikiatrikoan egon nintzen. «Neska horrek badu nahikoa», esan zuten, eta, gainera, horrek justizia itxura egiteko aukera ematen zien. »\nArantza Arruti, 2015\n1974an askatu zuten baina bere senarra gartzelan geratu zen, gartzela zigor luzea baitzuen.\n1977ko amnistiaren ondorioz Gregorio gartzelatik askatuko zutela jakin eta bere bila joan zen Puerto de Santa Maríara. 1977ko irailaren 17an, bere senarra askatzeko zain Chiclana de la Fronterako taberna batean zegoenean, bi guardia zibil tabernara sartu ziren. Dirudienez, poliziari tabernako baten batek (agian taberariak berak) abisatu ziela. Kontua da sartu ziren guardia zibilekin eztabaida bat izan eta gero atxilotua izan zela poliziei "iseka" egitearen salaketapean Jerez de la Fronterako gartzelan sartu eta Gregorio gartzelatik atera eta gero, bere emaztea gartzelan zegoela enteratu zen.\nGartzela eta geroAldatu\n1977ko abenduaren 14an askatu zuten. Askatasuna lortu eta gero politikan jarraitu du ezker abertzalearen barruan. Besteak beste 1998an Eusko Legebiltzarreko hauteskundeetara aurkeztu zen Euskal Herritarrok alderdian baita ere Euskal Herria Bilduko hautagaia izan zen 2015ean 9. postuan Gipuzkoatik.\n2010ean publikoki ETAk erabiltzen zuen bortizkeria bertan behera uztea eskatu zuen ezker abertzaleko militante historiko gehiagorekin batera egin zuten eskaera publiko batean.\nOgibide moduan frantseseko eta ingeleseko irakasle izana, urteak igaro ditu Osakidetzan lanean haurtzain eta erizain laguntzaile gisa. Orain urte batzuk jubilatu zen.\nAzken aldaketa 7 abuztua 2020(e)an, 18:09(e)tan\nOrriaren azken aldaketa: 7 abuztua 2020, 18:09.


Kulto Kultibo + ...\nTrikizio + Jaikide Dj\nGueñes (La Quadra)\nDientes de luna + Garilak 26\nZirkinik bez + Gora Herria\nRotten XIII + Trikizio\nModus Operandi + Skakeitan\nGorabidean dauden taldeak!\nZelanda (2021, Etxarri Aranatz, Azpeitia) hirukoa da. Fran Urias (gitarra eta ahotsa), Ane Bastida (baxua) eta Iñaki Bastida (bateria). Rock eta poparen arteko uztarketa bikaina lortu dute Eñaut Gaztañagak osatutako kotxoi elektronikoek. Kantuek ukitu horren babesean dute nortasun handiagoa. Dena amultsuagoa bilakatu da, Zelanda taldearen power-pop leloak gure burmuinetan geratuko dira modu ... gehiago ikusi\nSTR taldeak (Bizkaia) bi disko ditu. Pop-trapa eta autotunea ditu osagairik indartsuenak, eta erritmo horien alboan daude hainbat osagai-laguntzaile, EDM (Electronic Dance Music), future bass, pop-funk eta askotariko zertzeladak. Abestiek intentsitatearekin jokatuko dute baina tartea ere badago naretasun malenkoniatsuaz bustiriko doinuetarako. Maitasuna, harremanak, bizitza, sentimenduak, sexua ... gehiago ikusi\nTweets by BagaBigaeus\n"baga-biga produkzioak / musika ideiak", musikarekin zuzenean lotutako enpresa gazte bat da, musika da gure zerbitzuen ardatza eta gure izateko arrazoia.\nDiskoetxea, kontzertuen antolakuntza, taldeen managementa, soinu eta argi ekipo profesionalen alokairua, kontzertu aretoen gestioa, promozio musikala, editoriala, grabaketa estudioa... denak dauka tokia gure katalogoan, kontatu iezaguzu zein den musika munduan zure behar-izana eta guk erantzuna emango diogu, beti ere entzulearengana heltzeko bitartekari onenak zure esku ipiniko ditugularik.\nSOINU ETA ARGI EKIPO PROFESIONALEN ALOKAIRUA\nKONTZERTU ARETOEN GESTIOA\n¡LANG ERROR: zaizoi!">EDITORIALA


Azpeitiko Zezenzale Batzordea: "Lehenengo zezenak eta gero horientzat toreatzaile egokiak aukeratzen saiatu gara" - Uztarria (Azpeitia)\nAzpeitiko Zezenzale Batzordea: "Lehenengo zezenak eta gero horientzat toreatzaile egokiak aukeratzen saiatu gara"\n2013ko eka. 24a, 10:01\nEkarriko dituzten zezenak, Celestino Cuadri (Huelva, Andaluzia, Espainia), Palha (Porto Alto, Portugal) eta Pedraza de Yeltes (Salamanca, Espainia) ganadutegikoak dira. Azken urteetako legez, desenkajonamendua eta hiru zekorketa izango dira Azpeitiko zezen-plazan saninazioetan. Sarrerak uztailean eskuratu ahal izango dira.\nZezenzale Batzordeko kideak eta saninazioetan izango diren toreatzaile batzuk, Loiolan. Ikusi haundiago | Argazki originala\nJoan den ostiralean aurkeztu zuen Azpeitiko Zezenzale Batzordeak aurtengo saninazioetako zezenketetako kartela, Sindikatu Zaharrean, hainbat herritarren aurrean. "Lehenengo zezenak eta gero horientzat toreatzaile egokiak aukeratzen" saiatu direla esan zuten. Ekarriko dituzten zezenak, Celestino Cuadri (Huelva, Andaluzia, Espainia), Palha (Porto Alto, Portugal) eta Pedraza de Yeltes (Salamanca, Espainia) ganadutegikoak dira.\nCelestino Cuadri ganadutegiko zezenak aurrenekoz izango dira Azpeitian, uztailaren 30ean, eta Uceda Leal, Javier Castaño eta Ruben Pinar toreatzaileak arituko dira. Manuel Escribano, Alberto Aguilar eta Paco Ureña hilaren 31ko zezenketan izango dira, Palha-ko zezenekin. Hirugarren eta azken zezenketa abuztuaren 1ean izango da, eta Manuel Jesus El Cid, Ivan Fandiño eta David Mora izango dira toreatzaileak. Pedraza de Yeltes ganadutegiko zezenekin aritu beharko dute.\nZezenzale batzordeko ordezkariez gainera Azpeitiko zezen-plazan toreatuko duten hiru toreatzaile ere izan ziren ostiraleko aurkezpenean, eta Aguilarrek, Ureñak eta Pinarrek esan dutenez "gogoarekin eta ilusioz" daude Azpeitian jarduteko.\nAlfredo Casas kazetariak ere hartu du parte aurkezpenean, honen arabera, Azpeitiko zezenketak "zezen festen egutegian bere lekua du, eta festa honek gipuzkoarron sentimenduarekin lotura sendoa du. Festak ez du mugekin, banderekin eta ideologiekin zerikusirik; are gutxiago Azpeitian, antolatzaileek ongintzazko helburuak bakarrik baitituzte". Casasen arabera, Azpeitiko zezenketetara datozenek aberastasuna dakarte, "hemengo jatetxeetan-eta jaten baitugu, hemengo kaleetan ibiltzen gara eta gero batzuk pilotalekura doaz pilota partidak ikustera eta beste batzuk zezen-plazara, ordainduta, zezenak ikustera". Azpeitiko Zezenzale Batzordeak egindako lana eskertu du horregatik.\n2012ko uztailaren 30, 31 eta abuztuaren 1ean izango diren zezenketetarako abono zaharrak berritzeko eta berriak egiteko aukera izango da uztailaren 21era bitartean, takilan (Udaltzaingoaren bulegoaren ondoko lokala, Plaza txikian). Telefonoz ere egin daiteke eskaria (943 15 71 60). Uztailaren 21an 20:00etarako abonoak jasotzen ez dituztenek, horretarako eskubidea galduko dute. Abonoz kanpoko sarreren salmenta uztailaren 23tik aurrera egin ahal izango da, eta Internet bidez ere erosi ahal izango dira hemen.\nUztaileko astegunetan 18:00etatik 20:00etara bitartean izango da zabalik takila. Launbat eta jai egun bezperetan, berriz, 11:00etatik 13:00etara. Egunean bertan zezen-plazan ere salduko dira egun horretako zezenketari dagozkion sarrerak, 16:00etatik aurrera.\nSaninazioetako zezenketetako egitaraua:\n- Uztailak 28, igandea: 18:30ean, desenkajonamendua.\n- Uztailak 30, asteartea: 18:00etan hasiko da. Celestino Cuadri ganadutegiko zezenak eta Uceda Leal, Javier Castaño eta Ruben Pinar toreroak ariko dira.\n- Uztailak 31, asteazkena: 18:00etan izango da. Palha ganadutegiko zezenak eta Manuel Escribano, Alberto Aguilar eta Paco Ureña toreatzaileak ariko dira.\n- Abuztuak 1, osteguna: 18:00etan. Pedraza de Yeltes ganadutegiko zezenak, eta Manuel Jesus El Cid, Ivan Fandiño eta David Mora ezpatariak ariko dira.\nAtzera begira: Mantangorriren jaitsiera 2011n


Deustuko Unibertsitatea erabateko presentzialtasunera itzuliko da urriaren 4an\nUNIJESeko unibertsitateek eta zentroek lidergo-posizioa finkatu dute estatuko eta nazioarteko rankingetan\n2021-22 Graduen Gida\nInteresatzen zaizkizun graduetan sakondu nahi baduzu, deskargatu 2021-22 Graduen Gida, eta ikasketa-planei, praktikei, irteera profesionalei, nazioarteko mugikortasunari eta abarri buruzko informazioa lortuko duzu.\n2021-22 Graduen Gida Laburra\nZalantzak dituzu ikasi nahi duzunari buruz? Oraindik ez duzu argi zein den zure interesetara gehien egokitzen den arloa? Deskargatu Graduen Gida Laburra eta ikusi Deustuko Unibertsitateak zer eskaintzen dizun.\nInformaturik egon nahi?\nInteresatzen zaizkizun graduen informazio eguneratua jaso nahi baduzu, noiz izango diren informazio saioak eta unibertsitatean sartzeko behar duzun guztia jakin...\nEskatu hemen zure informazioa\nKurtsoan zehar behar duzun informazio guztia bidaliko dizugu posta elektronikoz.


Lorezaintza bertikala,mugikorren erabilera eta fakturen irakurketa ikasten elkarrengandik - - Goiena.eus\nLorezaintza bertikala,mugikorren erabilera eta fakturen irakurketa ikasten elkarrengandik\nMiguel Altuna Lanbide Heziketa 2015-04-30 10:22\nBergarako MAIk bultzatuta eta Gipuzkoako Foru Aldundiko Berrikuntza, Landa Garapen eta Turismo departamentuaren laguntzaz, martxan dugun Elkarrekin Ikasten egitasmoaren barruan, atzo apirilak 29, hainbat ekintza izan genituen Bergara eta Elgetan.\nBatetik, Elgetako Herri Eskolako 6.en mailakoek aiton amonei mugikorreko aplikazio desberdinen erabilera, kontaktuak nola sartu,etab. irakatsi zieten Elgetako aiton amonei. 3.en mailako gaztetxoek berriz, MAIko irakasle batekin lorezaintza bertikala tailerra izan zuten: Landareen ugalketa era desberdinak ezagutu eta praktikan ipini zituzten, egindako lana ikusgai dagoelarik Herri Eskolaren sarreran.\nBestalde, Bergarako San Joxepe Elkarteko kideak, San Martin eskolako 6.en mailako ikasleekin izan ziren. Nagusienek gas eta elektrizitate erreziboak nola irakurri azaltzeaz gain, energia nola aurreztu daitekeen, potentzia desberdinak eta hainbat aholku eman zizkieten.\nDatozen asteetan hainbat ekintza izango ditugu: Informatika ikastaroa, argazkien edizio tailerra, gozogintza, eskulanak, taloak egiten ikasteko tailerra, lehenagoko eta oraingo jolasak, solasaldiak, etab. Ekintzok parte hartu nahi duen edonorentzako daude irekiak.\nInformazio gehiagorako 943 76 93 94 zenbakira deitu edo errasti@imaltuna.com helbidera idatzi daiteke.


Vitoria-Gasteizko Udalaren web-orria - Euskara sustatzeko jarduerak. 2020-2021 ikasturtea\nEuskara sustatzeko jarduerak. 2020-2021 ikasturtea\nEuskara ikasteko lau programa antolatzen dira, ondoko gizarte taldeentzat:\nGurasoentzako ikastaroak: zentroak | mailak\n55 urtetik gorakoentzako ikastaroak: zentroak | mailak\nAtzerritarrentzako ikastaroak (AISA)\nMerkataritza eta ostalaritzako langileentzako ikastaroak\nInformazio liburuxka (pdf)\nIzena emateko informazio orokorra\nDatak eta izena emateko moduak, izena emateko behar den dokumentazioa, formularioa Itxarote zerrendetarako, mailaketa-probaren ezaugarriak, prezioa (kuota murriztuak eta matrikula-itzultzea), eta behar bereziak, asistentzia-kontrola eta egutegiari buruzkoinformazio gehiago.\nDatak eta izena emateko modua\nDatak: irailaren 1etik 6 arte.\nWebgunean izena eman duzun jarduerak Kontsultatu, formalizatu eta ordaindu atalean.\n010 telefonora deituz "ordaintzeko agindua" lortzeko eta gero banku-erakunde batean edo Internet bidez ordaintzeko\nbuzon.010@vitoria-gasteiz.org helbidera NAN kopia bidaliz, Udalak behar den "ordaintzeko agindua" bidaliko du, gero banku-erakunde batean edo Internet bidez ordaintzeko.\nGuraso eta 55 urtetik gorako taldeetako 2019-2020 ikasturteko ikasleak: aurreko ikasturtearen aldean aldaketaren bat egin nahi badute (maila, ordutegia, egunak, tokia edo txandak).\nIrailaren 7tik 13ra, aurrez aurre ikastaroa egin nahi den gizarte-etxean.\nGuraso, 55 urtetik gorako, AISAko eta merkataritza eta ostalaritzako langileentzako taldeetako ikasle berriak.\nGurasoak: A1 mailako ikasle berriak: Erroldako datuak ez badatoz bat familia-liburukoekin, eskatzailea eta seme-alabak ageri diren familia-liburuko orrien fotokopia aurkeztu beharko dute.\nGainerako mailetako ikasle berriak: aurreko puntuan adierazitakoaz gain, euskaltegiaren ziurtagiria —mailaketa-proban lortutako emaitza edo 2018-2019 eta 2019-2020 ikasturteetan gainditutako ikasketak—. Maila horretako taldeetan edo aurreko mailakoetan bakarrik onartuko dira.\nTxandak: txandaka joan nahi dutenek bi talde aukeratu beharko dituzte, lan-txandaren arabera batera edo bestera joateko. Era berean, adierazi beharko dute zein den talde nagusia.\nMerkataritza eta ostalaritzako langileak: kontratua, edo merkataritza-establezimendu batean lan egiten dela —edo 2019an edo 2020an uneren batean egin dela— egiaztatzen duen beste agiriren bat.\nItxarote-zerrendak egingo dira 2020ko irailaren 1etik 20ra. Horretarako formularioa bete behar da, webgunearen bidez, 010 telefonora deituta edo aurrez aurre ikastaroa egin nahi den gizarte-etxean.\nGerora libre geratzen diren lekuak itxarote-zerrendetan daudenei eskainiko zaizkie. Telefonoz deituko zaie horretarako, 2020ko irailaren 22tik urriaren 10era bitartean. Epe hori igarotzen delarik, ez da beste lekurik eskainiko, ikasturtean zehar libre geratu arren.\nItxarote-zerrendetan ez da onartuko programa honetako beste talderen batean matrikulatuta daudenen izen-ematerik.\nItxarote-zerrendetan izena ematen dutenek ez dute matrikula ordaindu beharko Udalak leku bat libre gelditu dela baieztatu arte. Izan ere, ikasturtea hasita badago, ikasle berria noiz hasten den, horren araberakoa izango da ordaindu beharreko diru-kopurua.\nLehentasunen-hurrenkera: behar izanez gero, eskabidea aurkeztu zen eguna eta ordua kontuan hartuko dira, hurrenkera hau errespetatuko bada ere:\nGurasoak: 2019-2020 ikasturteko ikasleak —izena ematerik izan ez dutenak taldeak bete direlako irailaren 1etik 6ra bitartean— eta ikasle berriak.\nEuskara Zerbitzuaren beste programa batzuetako ikasleak —55 urtetik gorakoak, merkataritza eta ostalaritzako langileak edo AISA)—, ikastaro berezi horiek burutu dituztelarik euskara ikasten jarraitu nahi dutelarik.\nGurasoentzako ikastaroak: a) Arrunta: 108 euro; b) Murriztua: 85,60 euro. Ikasle berriek matrikula murriztua ordainduko dute, baita 2020ko martxoaren 9ra arte eskoletara joan ziren ikasleek ere; c) Langabeek % 15eko hobaria izango dute.\n55 urtetik gorakoentzako ikastaroak: 51,2 euro. Langabeek % 15eko hobaria izango dute .\nAtzerritarrentzako ikastaroak (AISA): 9,60 euro.\nMerkataritza eta ostalaritzako langileentzako ikastaroak: 47,7 euro.\nLangabeek eskainitako jardueren prezioetan, % 15eko hobari gehigarria izango dute. Deskontu hori tarifa arrunta ordaindu ondoren eskatu beharko da; horretarako, inprimaki hau bete beharko da ordainketa egiteko unean, udalaren webgunearen bidez, eta egiaztagiria elektronikoki erantsi beharko da. Langabea izatearen egoera ziurtatzeko, Lanbideko Izena Emateko Aldiei Buruzko Ziurtagiria edo Txostena aurkeztu behar dute, eta agiria eskuratzen denetik ikastaroan izena eman arte gehienez zazpi egun igaroko dira.\nIzena eman duen pertsona eskoletan hastekoa ez bada, eskolak hasten diren eguna baino lehenago jakinarazi beharko du; hala egin ezean, galdu egingo du ordaindutako matrikula. Matrikula itzultzen bazaio, kontu korrontean sartuz egingo da; hartara, ordaindutakoaren %85a itzuliko zaio, eta %15a gorde, kudeaketa-gastuengatik. Izen emate kopuru jakin batera heldu ezean, bertan behera utzi ahal izango dira ikastaroak eta matrikularen %100a itzuliko da.\nA1 mailakoak ez diren ikasle berrientzat\nGurasoentzako euskara-ikastaroak. 2018-2019 edo 2019-2020 ikasturtean euskaltegi batean ikasi dutenek ez dute mailaketa- proba egin beharko; aski izango da ikasleak gainditu duen maila adierazten duen euskaltegiaren ziurtagiria ematea gizarte-etxean matrikula egitean. Gainerako kasuetan honela jokatu beharko da: ondorengo euskaltegietakoren bat aukeratu, bertara telefonoz deitu eta proba egiteko hitzordua hitzartu beharko da. Gizarte-etxean matrikula egitean, proba egin ondoren euskaltegian emandako ziurtagiria aurkeztu beharko dute.\nAEK: 945 263540 (José Mardones 8), 945 252400 (Arana 30), 945 217508 (Bartzelona 28)\nHegoalde: 945 284196 (José Lejarreta 9)\nIKA: 945 154341 (Adriano VI.a 18)\nUdaberria: 945 223433 (Abendaño 48)\nItxarote-zerrendetan izena emanda daudenek ez dute mailaketa-proba egin beharko Udala beraiekin harremanetan jarri arte —talde batean onartuta daudela jakinarazteko—..\n55 urtetik gorakoentzako euskara-ikastaroak: euskara lehenago ikasi badute, proba egin beharko dute, IKAn: 945 154341 (Adriano VI.a, 18). Horretarako, proba egiteko hitzordua hartu beharko dute, telefonoz. Gizarte-etxean matrikula egitean, proba egin ondoren euskaltegian emandako ziurtagiria aurkeztu beharko dute. 2018-2019 edo 2019-2020 ikasturteetan euskaltegi batean ikasi badute, ez dute proba hori egin beharko; aski izango da ikasleak gainditu duen maila adierazten duen euskaltegiaren ziurtagiria.\nMerkataritza eta ostalaritzako langileentzako euskara-ikastaroak: Derrigorrezko Bigarren Hezkuntzako titulua edo teknikari-titulua B edo D ereduan ikasiz eskuratua dutenek B1.2 mailan matrikulatu ahal izango dute zuzenean. Hala ere, maila horri eusten dioten egiaztatu nahi badute, proba egin ahal izango dute, IKAn: 945 154341 (Adriano VI.a 18). Orobat egin dezakete proba beste moduren batean lehendik zer edo zer ikasia dutenek. Batzuek nahiz besteek, proba egiteko hitzordua hitzartu beharko dute, telefonoz. Gizarte-etxean matrikula egitean, proba egin ondoren euskaltegian emandako ziurtagiria aurkeztu beharko dute. 2018-2019 ikasturtean euskaltegi batean ikasi badute, eta maila hori badute, ez dute proba egin beharko; aski izango da ikasleak gainditu duen maila adierazten duen euskaltegiaren ziurtagiria.\nGurasoentzako euskara-ikastaroak eta 55 urtetik gorakoentzako euskara-ikastaroak: 2020ko urriaren 1etik 2021eko ekainaren 4ra arte.\nAtzerritarrentzako euskara-ikastaroak (AISA): 2020ko urriaren 1etik 2020ko abenduaren 14ra. Bigarren ikastaro bat egin ahal izango da urtarriletik martxora bitartean, baldin eta gutxienez bederatzi ikasle badaude. Aita Orbiso LHLIko taldeak: 2020ko urriaren 1etik 2021eko ekainaren 17ra arte.\nMerkataritza eta ostalaritzako langileentzako euskara-ikastaroak: 2020ko urriaren 1etik 2021eko urtarrilaren 29ra. Bigarren ikastaro bat egin ahal izango da otsaila bukaeratik maiatzera bitartean, baldin eta gutxienez 9 ikasle badaude.\nEz da eskolarik izango hurrengo egunotan: urriak 12; abenduak 7 eta 8; abenduaren 24tik urtarrilaren 6ra; martxoak 19; apirilaren 1etik 11ra; apirilak 28.\nKasu guztietan, asistentzia-kontrola egingo da, taldeei jarraitutasuna emateari begira. Gainera, guraso-taldeetan, orobat izango da kontuan asistentzia udal ordenantza fiskal eta prezio publikoetan hurrengo ikasturterako finkatzen diren matrikula murriztua eta arrunta aplikatzeko orduan.\nIkasleren batek premia bereziak izanez gero, eskabide-orria bete beharko du adierazteko nolako premia duen. Euskara Zerbitzuak baloratu, eta ahal duen neurrian, saiatuko da erantzuna ematen.\nEuskara - Zerbitzuak\nNeguko programazioa Oihanederren


Aldi baterako enplegu-erregulazioko espedientearekin izan diren pertsonen erdia irten da, dagoeneko, egoera horretatik - Bilaketa emaitza\nAldi baterako enplegu-erregulazioko espedientearekin izan diren pertsonen erdia ...\nMartxoaren erdialdetik, ABEEEren eraginpean egoteko metatutako eskabideak 200.652 pertsonarentzat izan ziren, eta, gaur egun, 100.300k jarraitzen dute egoera horretan\n715 pertsona daude langabezian, igoera 3.072 langabeena da, aurreko bi hiletakoa baino askoz ere baxuagoa da\nMaiatzean igoera egon da Euskadin kontratazio-kopuruan; % 26,9 egin du gora, apirilaren aldean. Jarduera suspertzen ari da, pixkanaka\nOstalaritzak eta merkataritzak jarraitzen dute eraginik gehien jasaten duten sektoreak izaten; langabe berrietako 2.193 zerbitzuen sektorekoak dira\nJardueraren suspertzea euskal lan-merkatua dinamizatzen hasten ari da, eta Covid-19aren pandemiaren ondorioz aldi baterako erregulazio-espedientearen eraginpean egon diren pertsonen ia erdia dagoeneko irten da egoera horretatik. Lanbide - Euskal Enplegu Zerbitzuak kontabilizatu du martxoaren erdialdetik maiatzaren 28ra arte ABEEEren eraginpean egoteko eskabide metatuak 200.652 pertsonaren ingurukoak izan direla Euskadin. Hilabetea amaituta, 100.300 pertsonak jarraitzen zuten ABEEEren eraginpean eta prestazio horretan altan emanda, ia erdiak. Egoera hori amaitzeko hainbat arrazoi izan dira tarteko, baina gehienak beren lanpostura bueltatu dira.\nIzan ere, maiatzean zehar, Lanbide 169.768 pertsona zenbatzera ailega da egoera horretan. Hilea amaitzean aldiz, 100.300 dira. 67.421 pertsona euren lanpostuetara itzuli dira eta 2.227 langabezi egoerara.\nBorja Belandia Lanbideko zuzendari nagusiak honako hau nabarmendu du: “hasi gara tunelaren amaieran argia ikusten, eta gure jarduera hasi da suspertzen, baina oraindik ez zaio aurreko erritmoari heldu, eta horrek jarraitzen du ondorioak uzten”. Maiatzean, Euskadin, 3.072 langabe gehiago egon dira (+% 2,22). Lanbiden 141.715 pertsona daude langabe gisa erregistratuta, eta, igoera horretan, azken bi hiletan, 24.500 pertsona gehiago.\n“Maiatzean, langabeziak behera egin ohi du, baita krisi-urteetan ere. Egoera normaletan, 4.500 - 5.000 langabe gutxiago egoten dira, baina hori ez da gaur egungo errealitatea. Lan-merkatuan jarraitzen du zenbait sektoreren paralizazioak eta eskari eta kontsumo orokortuen murrizketak”, esan du Belandiak.\n“Zenbait sektore oraindik beren normaltasunetik urrun daude, eta hori, langabezia elkartuan ez ezik, gauzatu ez diren kontratuetan ere islatzen da”. Hori horrela, ostalaritzan eta merkataritzan izan du langabeziak eragin handiena. Langabe berrietako 2.193 zerbitzuen sektorekoak dira. “Euskadiko langabeen 96.655ek zerbitzuen sektorearekin daukate lotura, alegia, guztizkoaren % 68k”, esan du Lanbideko zuzendari nagusiak.\nAzken hilabetean, langabeziagatik nabarmenenak diren jarduerak honako hauek izan dira: jateko eta edarien zerbitzuak (+338), txikizkako merkataritza (+282), hezkuntza (+180) eta egoitza-establezimenduetako laguntza (+164).\nSektore horiek, halaber, kontratazioaren ikuspuntutik eraginik gehien jasan dutenak dira. 2019ko maiatzaren aldean, kontratazio-bolumen handiena galdu duten jarduerak honako hauek izan dira: ostalaritza (-15.207), manufaktura-industriak (-9.202) eta arte- eta jolas-jarduerak (-5.051).\nNolabaiteko susperraldia kontratuetan\nOro har, maiatzean, halaber, igoera egon da kontratazio-kopuruan Euskadin; izan ere, 33.750 sinatu ziren, aurreko hilean baino % 26,9 gehiago. Nolanahi ere, kontratu-kopuruak jarraitzen du 2019ko maiatzean erregistratutakoa baino baxuagoa izaten, % 63,9. Kontratu berrietatik, 2.673, % 7,92, mugagabeak izan dira.\nParalizazio hori, halaber, urteko zenbaketan nabaritzen da. 2020ko orain arteko hiletako kontratu guztien metatua 268.999 da, aurreko urteko hil berekoa baino % 31,74 txikiagoa.\nAfiliazioari begira, 946.886 pertsona zenbatzen dira afiliatuta autonomi erkidegoan bataz-beste, hau da, aurreko hilean baino 2-084 gutxiago.\nLurraldeen, generoaren eta adinen arabera\nEuskal Enplegu Zerbitzuan erregistratutako datuak direla eta, urteko bosgarren hilean langabeziak hiru lurraldeetan egin du gora: gehien, termino erlatiboetan, Gipuzkoan egin du gora. % 3,06ko igoera izan du bertan, apirilean baino 1.138 langabe gehiago; guztira, 38.317 pertsona. Bizkaian, igoera % 1,99koa izan da; 1.555 langabe gehiago egon dira, guztira, 79.616. Araban, apirilean baino 379 langabe gehiago egon dira; hala, 23.782 langabe daude guztira, % 1,62 gehiago.\nLangabeziaren igoeraren inpaktua nabarmenagoa izaten ari da 34 urtetik beherako pertsonen artean; nabarmentzekoa da 16 eta 24 urte bitarteko tartea, % 5,68 egin baitu gora langabeziak tarte horretan (607 langabe berri). Igoerarik neurrizkoena 54 urtetik gorakoen artean izan da, % 1,34koa.\nGeneroaren arabera, langabe berrietatik, 1.418 gizonak dira eta 1.654, emakumeak. Urteko erlazioan, langabeziaren igoera nabarmen altuagoa da gizonen artean (+% 31,87) emakumeen artean baino (+% 18,92). Hala ere, langabeen % 54,75ek jarraitzen dute emakume izaten. “Funtsezkotzat jotzen diren eta azken asteotan jarduerari eutsi dioten jardueretako asko, besteak beste osasuna edo zabalik iraun zuen merkataritza, oso feminizatuta daude, eta horrela azal daiteke langabeziak emakumeen artean izan duen eragin txikiagoa”.


EAJK BILDURI EXIJITU DIO ARGITZEKO NORK BAIMENDU DUEN HONDARRA BOTATZEA | EAJ-PNV Zarautz\nYou are at:Home»Zarautz»EAJK BILDURI EXIJITU DIO ARGITZEKO NORK BAIMENDU DUEN HONDARRA BOTATZEA\nEAJK BILDURI EXIJITU DIO ARGITZEKO NORK BAIMENDU DUEN HONDARRA BOTATZEA\nBy on\t 06/06/2014 Zarautz\nEskatu dio azaltzeko zeintzuk diren erabakia hartzeko erabili diren irizpide teknikoak eta ingurugiroari lotutakoak\nHondarran egin den hondar-ekarpenak hainbat kezka eta zalantza piztu ditu, zarauztar askorengan zein ingurugiroaren defentsarako kolektiboengan. Horien aurrean, EAJk idatzi bat erregistratu du Udalean, Gobernu taldeari eskatuz azalpenak emateko eta “gardentasunez” jokatzeko. “Begibistakoa da Kosta Ministerioa ez dela bere kasa aritu, eta Udaleko norbaitek eman diola oniritzia mugimendu honi. Hori dela-eta, gustatuko litzaiguke Bilduk argitzea zein den hobdarra botatzea baimendu duen arduradun politikoa eta, batez ere, zeintzuk dira baimen hori emateko erabili dituen irizpide teknikoak eta ingurugiroari lotutakoak”, adierazi du Imanol Lasak.\nBozeramale jeltzalearen arabera, agerikoa da Kosta Ministerioak erabilitako hondarraren kolorea eta ezaugarriak ez dutela “zerikusirik” Zarauzko hondartzak berezkoak dituenekin. “Oraingo honetan ere, ez zaigu inolako informaziorik eman. Ez da gai hau ezelako batzorderara ekarri eta inongo esplikaziorik gabe hartu da erabakia, ez Gorporazioko alderdi politikoei eta ezta herritarrei ere”. Hori dela-eta, joan den ostiralean jeltzaleek aurkeztutako idatzian, Gobernu taldeari exijitzen diote argibideak emateko Costas-ekin ian dituen bilera eta kontaktuen inguruan: “Bertan zer jorratu den jakin nahi dugu, eta bileren oinarri dokumentala ere eskatu dugu. Alegia, akordiorik edo hitzarmenik izan baldin bada, horien kopia”\nHalaber, Lasak ezinbestekotzat jo du hondar-ekarpenak hondartzarengan sor lezakeen ingurugiro inpaktuaz informatzea. “Galdetu dugu ea aztertu egin den hondar berriaren konposizioa, tamaina eta forma, eta, batik-bat, ingurugiro txostenik egin ote den, izan Kosta Ministerioarena, Foru Aldundiarena, Eusko Jaurlaritzarena edo Udaleko teknikariena”. Idatzizko eskaeran, EAJk Gobernu taldeari itaundu dio ere ea Zarauzko ingurugiroaren aldeko talde eta kolektiboen iritzia kontsultatu den, horietako batzuk hondar-isuaren aurka azaldu baitira publikoki”\nBozeramale jeltzaleak esan duenez, bere alderdiaren helburua da ziurtatzea “honelako erabaki bat, hain ondorio garrantzitsuak izan ditzakeela, berme guztiekin hartu dela”. Haren irudiko, hondartza “gure herriak duen aktibo eta erakarpen nagusietako bat” da. “Sekulako balioa duen eremua da. Urteetan zehar ahalegin handia egin da kontserbatzeko eta behar bezala kudeatzeko, kalitatean eta ingurugiroarekiko errespetuan oinarritutako irizpideekin. Ikusi besterik ez dago zenbat ziurtagiri eta bereizgarri dauzkan, Europar Batasuna bezalako erakundeek emandakoak”. Horregatik, Gobernu taldeari exijitu exijitu dio azalpenak eskaintzeko “lehenbailehen” eta “gainerako indar politikoei eta herritarrei bizkarra emanda aritzeari” uzteko.\nLasak gaineratu du bainularien eta surflari askoren artean kezka handia dagoela. “Ez da bakarrik bi hondarren arteko kolore ezberdintasuna. Ikusteko dago hondar berrian nolako eragina duen beste hainbat alorretan, eta usain txarrari buruzko kexak ere iritsi zaizkigu”. Gogorarazi du Zarautz ez dela halako egoera pairatzen ari den herri bakarra, eta, esaterako, Galiziako Miñoko hondartzan ere, protesta handiak ematen ari direla arrazoi beragatik. “Hondartza hori famatua da bere edertasunagatik eta balio ekologikoagatik. Herritar eta kolektibo asko zalantzan jartzen ari dira hondar berriaren kalitatea, jatorria A Koruñako portuko dragatze lanetan zuela oharataraziz. Espero dezagun hemen halakorik ez gertatzea”, azpimarratu du.


Liferay CMS Edukien administrazioa eta kudeaketa Aurreratua\nData: 20015 28/04-30/04\nNola sortu eta administratu webgune bat Liferay erabiliz\nLiferay Portal belaunaldi berriko ataria da eta aitzindaria da merkatuan. Identifikazio hori eman zion Gartnerrek 2010ean atarien koadrante magikoaren barruan. Liferay EIP – Enterprise Information Portal kategoriaren barruan kokatzen da. Liferay portlet-en bidez informazioa pertsonalizatzeko diseinatutako ataria da. Atari korporatiboen ezaugarri nagusia edukiak kudeatzeko modua da, izan ere, 2.0 webaren deszentralizazio eta lankidetza kontzeptuetan oinarrituta, edukiak askoz ere arinago eguneratzen dira.\nLiferay ataria sistema sendoa eta aztertua da, eta erabiltzaileentzako pentsatua dago, baina baita framework gisa ere, berau garatuz funtzionaltasun berriak integratzeko. Dozenaka bazkide ditu Espainian, 4 milioitik gora deskarga jasan ditu eta 400 mila site inguruk darabilte soluzio hau Community Edition edo Enterprise Edition bertsioetakoren batean (euskarri gisa SLA erabilita).\nLiferayk, horrenbestez, lankidetza-esparru batean integratutako soluzioa eskaintzen du, jabetza kostu baxua du, ia produkzio sistema ororekin bateragarria da, eta baimen sistema zinez zorrotza du, edukiak argitaratzeko profil pertsonalizatuak dituzten inguruneetarako bikaina delarik.\nWeb atari baten alderdi praktikoa ezagutu nahi duten eta web atariak eta orriak kudeatzeko ezagutzaren bat duten langile teknikoei zuzendua.\nPraktikaren bidez, administrazio arloan Liferay Portalen oinarritutako webgune dinamikoak –albisteentzako atalak, blogak, dokumentuen direktorioa eta edukien kudeaketan oinarritutako bestelako elementuak dituzten webguneak– sortzeko gaitasuna izango dute ikasleek.\nIkastaroa amaitu ondoren, honako gaitasunak izango dituzte ikasleek:\nLiferay Portalen kudeaketan, erabiltzaileen eta rolen arkitektura eta kudeaketa ezagutzea.\nWeb komunitateak eta intranet biziak eta dotoreak sortzea Liferayen edukiak kudeatzeko sistemaren bidez, eta edukiak Liferay Portalen sortu eta argitaratzea.\nLiferay atariaren erabiltzailearen eta administrazioaren interfazeak kudeatu eta ezagutzea egituratutako edukiak sortzeko prozesuan, menuak konfiguratzea, txantiloiak erabiltzea eta orrialdea diseinatzea, eta erabiltzaileak eta rolak kudeatzea.\n1. saioa (5 ordu):\nLiferay Portali buruzko sarrera\nAurkezpena eta ezaugarriak\nInstalazioa eta oinarrizko konfigurazioa\nArkitekturari buruzko kontzeptu laburrak\nErabiltzaileak eta erabiltzaile taldeak\nBaimenak eta rolak\nErakundeak eta webguneak (komunitateak)\n2. saioa (5 ordu):\nOrrialde publiko eta pribatuak sortzea\nEdukiak sortu eta argitaratzea\nEdukiak kategorietan sailkatzea eta etiketatzea\nDokumentuak eta irudiak kudeatzea\nEdukiak kudeatzeko portletak: Blogak, wiki, foroa…\nKasu praktikoa: Minisite baten prototipoa\n3. saioa (5 ordu):\nEgituratutako edukiak sortzea\nKasu praktikoa: Intranet korporatiboaren prototipoa


Ez dute positibo berririk zenbatu Gipuzkoan - Azpeitia - uztarria.eus\nEz dute positibo berririk zenbatu Gipuzkoan\nUztarria.eus 2020-05-21 15:16\nAraban, Bizkaian eta Gipuzkoan bederatzi kasu berri zenbatu dituzte azken 24 orduetan PCR testen bidez: zazpi Bizkaian eta bi Araban. Gipuzkoan, ez dute kasu berririk atzeman.\nEusko Jaurlaritzak gaur jakinarazitako datuen arabera, Araban, Bizkaian eta Gipuzkoan bederatzi kasu berri hauteman dituzte azken 24 orduetan; horietatik zazpi Bizkaian eta bi Araban. Gipuzkoan, aldiz, ez dute kasu berririk zenbatu. Atzo, asteazkena, 6.862 proba egin ziren guztira: 4.418 PCR test eta 2.444 test azkar.\nDatu ofizialen arabera, Araban, Bizkaian eta Gipuzkoan 19.146 positibo zenbatu dituzte kontaketa hasi zutenetik, eta horietatik %88'6k jaso dute senda-agiria. Azken orduetan, 277 pertsona sendatu dira.\nHildakoei dagokionean, krisia hasi zenetik Araban, Bizkaian eta Gipuzkoan koronabirusagatik hildakoak 1.483 izan dira, atzo baino hiru gehiago. Ospitaleratuta dauden pazienteak, berriz, 38 dira egun; atzo baino hiru gutxiago.


Juan Vollmer eta aparkalekuen arazoa | Angula Berria\nHasiera » Juan Vollmer eta aparkalekuen arazoa\nHasiera-hasieratik, Juan Vollmer plazan parke bat egiteko proiektua zegoela dakigun arren, egia da ere azken urteotan behin-behineko aparkalekua izan dela jende askorentzat. Orain obrak hasiko dira, eta Palmera Montero Guneko lurpeko aparkalekua eskaini dute ordezko aukera gisa: enpresa pribatu batek kudeatzen duena eta, argi eta garbi, leku nahikoa ez duena.\nHorren guztiaren emaitza… herritarrei OTA eskatzera behartzen zaiela. Baina OTAk ez du arazoa konponduko, hain zuzen ere egoiliar guztientzako behar adina leku ez daudelako eta, arratsaldeko 19:00etatik aurrera auzoa gainezka egongo delako.\nEgoerari aurre egiteko aukerak badaude. Zergatik ez da aparkalekua egoiliarrentzat mugatzen arratsaldeko 19:00etatik aurrera, adibidez? Edo, zergatik ez da altuerako aparkaleku bat aztertzen Arbesen?\nBadirudi udal-gobernuak eta alkate jaunak ez dutela arazorik ikusten aparkalekuaren inguruan, bestela egoerari buelta emateko asmoa adieraziko luketelako.\nCristina Laborda ordezkariari irmo eskatu nahi diogu aspaldi eskatu dizkiogun datuak eman ditzan, lurpeko aparkalekuen okupazioari buruz, eta auzo bakoitzeko OTA txartelen ratioei buruz; hau da, auzo bakoitzean eman diren txartelen kopurua kalean dauden aparkalekuen kopuruarekin alderatuta, izan ere desoreka egon daitekeela susmoa daukagu. Are gehiago, susmoa daukagu udal-gobernuaren oinarrizko plana dela enpresa pribatuei etengabeko onurak ematea: OTA eta lurpeko aparkalekuak kudeatzen dituzten enpresei, hain zuzen. Azken batean, auzoko jendeari OTA eskatzera behartuko zaie, beste aukerarik ez dutelako, eta horrela OTA bera konponbide miragarri gisa zabaltzen jarraituko dute, aldi berean lurpeko aparkalekuak betetzeko ahaleginduz. Eta arazoa ez da desagertuko.


APNABI Lan eta Lan Berri foru programari esker, AENdun 14 pertsona erreprografian trebatu dira - Apnabi\n22/12/2020 22/12/2020 Berriak, Enplegua, Heldu Bizitza, Sustapen Soziolaborala (Eskuartean)\n10 pertsonek lortu dute titulua 2020 urte honetan. // APNABI\nJoan den abenduaren 21ean amaitu zen APNABI Lanek, APNABIren gizarte- eta lan-arloak, eskaintzen duen autismoaren espektroko nahasmena (AEN) duten gazteentzako lan-trebakuntzako ikastaroa. Programari esker, 2020an 14 pertsona erreprografiako laguntzaile gisa trebatu dira.\nFormakuntza hori Bizkaiko Foru Aldundiko Enplegu, Gizarteratze eta Berdintasun Sailak bultzatutako Lan Berri programari esker egin izan da, eta 200 ordu teoriko-praktiko izan ditu.\nPrestakuntza teorikorako saioak Bilboko Deustuko Unibertsitateko ikasgeletan egin dira, elkarteari gela bat lagatu izanagatik. Prestakuntza praktikoa Basurtuko APNABI Lan zentro okupazionalean egin da. Bertan daude erreprografia lantegia eta ikaskuntza praktikorako beharrezko tresnak. Saio guztiak aurrez aurre egin dira, COVID-19a kutsatzea saihesteko indarrean dauden higiene eta segurtasun neurriei jarraituz.\nAbenduaren 21ean bertan, ikastaro honetan parte hartu duten ikasleak APNABI Lan tailerrean bildu ziren, produktu grafikoak manipulatzeko laguntzaile gisa duten gaitasuna egiaztatzen duten diplomak jasotzeko. Horrekin, AENdun pertsona horiek guztiek gizarteratzeko eta laneratzeko bide gisa formakuntza jasotzen jarraitzeko egindako ahalegina aitortu nahi izan da, batez ere pandemiak markatutako urte honetan.\napnabi, apnabi lan, autismoa, bizkaia, formakuntza, laneratzea.


Jardunaldi bat egingo da Eibarren ondare dokumentalaren babesari eta artxiboen segurtasun-protokoloei buruzkoa — Eibarko Udala\nJardunaldi bat egingo da Eibarren ondare dokumentalaren babesari eta artxiboen segurtasun-protokoloei buruzkoa\nGaian adituak direnek azaroaren 8an hitz egingo dute Portalean, artxiboetako lapurreten prebentzioari eta segurtasun-protokoloei buruz.\nArtxibo, Liburutegi eta Dokumentazio Zentroetako Profesionalen Euskal Elkarteak, Eibarko Udalarekin elkarlanean, jardunaldi bat antolatu du Eibarren ‘Dokumentu-ondarearen babesa eta segurtasun-protokolo jasangarriak artxiboetan’ izenekoa; ostiralean, azaroak 8, izango da Portaleko areto nagusian.\nJardunaldi honen programazioaren bidez, dokumentu-ondarearen zaintzan eta defentsan parte hartzen duten eragileak bilduko dira, egoeraren ikuspegi zeharkako eta globala lortzeko. Legelariek, ikerketa polizialen arduradunek eta artxibozainek erasoaren, lapurretaren edo dokumentu historikoen galeraren aurrean dituzten zailtasunak azalduko dituzte. Modu horretan, jarduera-protokolo bat prestatu nahi da, artxibozainek guztiona den ondare baten kontserbazioan jardun ahal izateko.\nHorretarako, hainbat hitzaldi emango dituzte adituek. Honako hauek hartuko dute parte: Rafael Fresneda, Murtziako Eskualdeko Artxibo Nagusikoa; Martina González Antolín, Ondarea Babesteko Polizia Nazionalaren Brigadakoa; Pilar Sánchez, Bizkaiko Probintzia Auzitegiko Ingurumeneko eta Hirigintzako fiskala; Koldo Olabarrieta, Ertzaintzaren Ondarearen aurkako Delituen Arlokoa, eta José Antonio Sainz, Arabako Foru Aldundiko Artxiboen Zerbitzukoa.\nJardunaldiak bost orduko iraupena izango du, 09:30etik 14:30era. Gaztelaniaz egingo da eta doan izango da. Hala ere, izena eman behar da, plazak mugatuak baitira. Eguna amaitzean bazkari batera joateko aukera izango dute bertaratzen direnek; horretarako, aldez aurretik eman behar da izena.\netiketak: Artxiboen Jardunaldia, Ondare dokumentalaren babesa, Artxiboen segurtasun-protokoloak


barren.eus - Astebetean bost koronabirus kasu atzeman dituzte Elgoibarren eta hiru Mendaron\nAurreko astean baino hiru kasu positibo gehiago atzeman dituzte Debabarrena eskualdean, 25 kasu guztira (22 izan ziren aurreko astean eta 38 duela bi aste). Intzidentzia-tasari dagokionez, eskualdeko herri txikietan egin du gora, Mendaron eta Mallabian, bereziki. Mendaron hiru kasu baieztatu dituzte azken astean eta hutsean egotetik 141era igo da azken hamalau egunetako intzidentzia metatua. Aldiz, Elgoibarren erdira jaitsi da intzidentzia: 103an egotetik 51,99koa izatera.\nUrriaren 25etik 31ra bitarteko COVID19 kasu positiboak, Debabarreneko herrietan:\nMallabia +2 (0 1 1 0 0 0 0) 168,07\nMendaro +3 (1 2 0 0 0 0 0) 141,84\nMutriku +3 (1 1 0 1 0 0 0) 112,91\nEibar +8 (0 3 2 1 1 0 1) 80,08\nDeba +2 (2 0 0 0 0 0 0) 73,35\nElgoibar +5 (0 0 0 0 0 0 5) 51,99\nErmua +2 (1 0 0 1 0 0 0) 24,97\nGIPUZKOA +454 (51 52 70 74 77 36 94) 116,45\nEuskal Herriko datuei erreparatuta, 1.270 kasu positibo baieztatu dituzte astebetean, aurreko astean baino 77 kasu gehiago, 1.193 kasu zenbatu baitzituzten urriaren 18tik 24ra bitarteko astean. Intzidentzia tasak goraka jarraitzen du Araba, Bizkaia eta Gipuzkoan. Urriaren 7an, -Jaurlaritzak larrialdi egoera indargabetu zuenean- baino, 28 puntu gehiago ditu intzidentzia-tasak, eta 100.000 biztanleko 86 kasutan dago orain azken hamalau egunetako intzidentzia metatua. Urriaren erdialdean laga genion gomendagarria den 60 kasuen langatik behera egoteari. R0 indizea, positibo batek kutsatzen duen pertsona kopurua zehazten duena, ez da aldatu eta 1,06an dago. Eusko Jaurlaritzako Osasun Sailak astelehenean eguneratu zuen txosten epidemiologikoan lau herri ageri dira eremu gorrian: Agurain, Azpeitia, Lazkao eta Zumarraga.\nLurraldeka, Gipuzkoan atzeman dituzte positiboen herenak baino gehiago azken zazpi egunetan, 454 guztira (385 zenbatu zituzten aurreko astean). Era berean, hamalau eguneko intzidentzia tasak 23 puntu egin du gora Gipuzkoan, 100.000 biztanleko 116 positibora izateraino, gaur gaurkoz.\nOspitaleei dagokienez, Osakidetzan 86 pertsona daude ingresatuta, horietatik 26 ZIUn, eta atzo 10 ospitaleratu berri izan ziren.\nHildako kopurua jaitsi egin da. Azken astean zazpi pertsona hil dira Covid19ak jota; hamabost izan ziren aurreko astean.\nTxertaketari dagokionez, 2,3 milioi herritarrek baino gehiagok jaso dute pauta osoa Hego Euskal Herrian. Hamabi urtetik gorakoen 10etik 9k du txertaketa pauta osoa. Hain justu, txertatu gabeko taldea kolpatzen ari da bereziki birusa orain, 12 urtetik beherakoak. Adin talde horrek 174 kasuko intzidentzia tasa metatua du. Txikiagoak badira ere, kezkatzekoak dira 40-49 urtekoen (95 kasu 100.000 biztanleko), 30-39 urtekoen (93 puntu) eta 70-79 urtekoen (89 puntu) pilatutako tasak.\nHain justu, Eusko Jaurlaritzak ez erlaxatzeko eskatu du berriro, bereziki gazteenei. Jaurlaritzako bozeramaile Bingen Zupiriak intzidentziaren igoeraz ohartarazi du, egoera, oro har, "larria" ez bada ere. "Hainbat eta hainbat irudi ikusten ari gara oinarrizko neurriak betetzen ez dituztenak. Eta uste dut, aukera daukagu, egin ditzakegu gauzarik gehienak eta modu normalean egin ditzakegu, ...baina hartu dezagun kontu pxka bat", adierazi du.


Bermeoko geltokiak hobetuko dira . Deia, Noticias de Bizkaia\nBermeoko geltokiak hobetuko dira\nUdalak erabakia hartu du herritarren eskaerak eta beharrisanak kontuan hartuta\nBermeo - Bermeoko Udalak Bermibuseko geltokiak egokitzea erabaki du. Horrela, San Juan portalean gelditu beharrean, anbulatorio parean geldituko da, bertara doazen herritarren irisgarritasuna eta mugikortasuna hobeto bermatzeko;izan ere, geltoki horretan geldi-tzen diren erabiltzaile asko anbulatoriora joaten dira eta euretariko batzuen mugikortasuna murriztua da.\nBermeoko Udalak erabaki hau hartu du herritarren eskaerak eta beharrizanak kontuan hartuta, adierazi du Benito Ibarrolazak, Bermeo Zerbitzuetako zinegotziak. Ildo horretan, helburua kalitatezko zerbitzua eskaintzea dela azpimarratu du.\nBestalde, ingurumena zaintze aldera eta trafikoa saihesteko, Ibarrolazak, Aritzatxu hondartzara joateko, autoa erabili beharrean, autobusa erabiltzeko eskatu die herritarrei;horrela, “gutxiago kutsatzen dugu eta guztion artean gure ingurua zaintzen dugu”. - DEIA